Ηλεκτρονικό check-in της Emirates | Διαχείριση κράτησης | Emirates Ελλάδα\nΚάντε ηλεκτρονικό check-in και εξοικονομήστε χρόνο στο αεροδρόμιο\nΜπορείτε να πραγματοποιήσετε ηλεκτρονικό check in έως και 48 ώρες πριν από την πτήση σας. Επιλέξτε το κάθισμα της προτίμησής σας, διαλέξτε ένα από τα διαιτητικά γεύματα ή εκμεταλλευτείτε τυχόν επιλογές αναβάθμισης της τελευταίας στιγμής.\nΣτο αεροδρόμιο μπορείτε εύκολα και γρήγορα να αφήσετε τις αποσκευές σας στα σημεία check-in αυτοεξυπηρέτησης ή μπορείτε να προσέλθετε στα γκισέ μας. Αν αναχωρείτε από το Ντουμπάι, μπορείτε να παραδώσετε τις αποσκευές σας 24 ώρες πριν από την αναχώρηση ή 12 ώρες πριν από την αναχώρηση αν ταξιδεύετε προς τις ΗΠΑ και μπορείτε να παραλάβετε την κάρτα επιβίβασης ή να την κατεβάσετε σε ψηφιακή μορφή και να την χρησιμοποιήσετε στα περισσότερα αεροδρόμια.\nΓια την πλοήγησή σας στο αεροδρόμιο\nΥπολογίστε επιπλέον χρόνο για τον έλεγχο των ταξιδιωτικών σας εγγράφων και για να φτάσετε εγκαίρως στην πύλη.\n3 έως 6 ώρες: Στα περισσότερα αεροδρόμια πρέπει να φτάσετε 3 ώρες πριν από την αναχώρηση. Ωστόσο, επί του παρόντος μπορεί να χρειάζονται έως και 6 ώρες σε ορισμένα αεροδρόμια, επομένως ελέγξτε το εισιτήριό σας για την καλύτερη ώρα να προσέλθετε στο αεροδρόμιο πριν από το ταξίδι σας.\n60 λεπτά: Πρέπει να περάσετε από τον έλεγχο ασφαλείας το αργότερο 60 λεπτά πριν από την αναχώρηση.\n45 λεπτά: Η επιβίβαση ξεκινά 45 λεπτά πριν από την αναχώρηση της πτήσης, και οι πύλες εξόδου κλείνουν 20 λεπτά πριν από την αναχώρηση.\nΑς παραμείνουμε όλοι ασφαλείς διατηρώντας ασφαλείς αποστάσεις στις ουρές. Στα γκισέ μας στο Ντουμπάι χρησιμοποιούμε προστατευτικά αντιμικροβιακά διαχωριστικά. Όλο το προσωπικό μας στο αεροδρόμιο φοράει μάσκες σύμφωνα με τους τοπικούς κανονισμούς και για την προστασία των υπαλλήλων και των επιβατών. Όταν φτάνετε στο αεροδρόμιο πρέπει να φοράτε μάσκα και όποιον άλλο εξοπλισμό ατομικής προστασίας (PPE) απαιτείται στον προορισμό σας.\nΕπισκεφθείτε τον κόμβο για τη νόσο COVID-19(ανοίγει σύνδεσμος στην ίδια καρτέλα) για να βρείτε όλα όσα πρέπει να γνωρίζετε για τα δρομολόγια, τις υπηρεσίες και τα μέτρα ασφαλείας που ισχύουν αυτή τη στιγμή καθώς και τις ταξιδιωτικές απαιτήσεις για τον προορισμό σας.\nΕάν κάνω check in ηλεκτρονικά, πότε πρέπει να φτάσω στο αεροδρόμιο;\nΑκόμη και όταν κάνετε check in ηλεκτρονικά, πρέπει να προσέλθετε στα γκισέ check-in για να συμπληρώσετε τις τρέχουσες ταξιδιωτικές απαιτήσεις.\nΣτα περισσότερα αεροδρόμια πρέπει να φτάσετε 3 ώρες πριν από την αναχώρηση. Ωστόσο, επί του παρόντος μπορεί να χρειάζονται έως και 6 ώρες σε ορισμένα αεροδρόμια, επομένως ελέγξτε το εισιτήριό σας για την καλύτερη ώρα να προσέλθετε στο αεροδρόμιο πριν από το ταξίδι σας.\nΥπολογίστε να έχετε αρκετό χρόνο για να φτάσετε στην πύλη αναχώρησης, ώστε να μην χάσετε την πτήση σας.\nΑν αναχωρείτε από το Ντουμπάι, μπορείτε να παραδώσετε τις αποσκευές σας 24 ώρες πριν από την αναχώρηση ή 12 ώρες πριν από την αναχώρηση αν ταξιδεύετε προς τις ΗΠΑ.\nΑν έχετε ακόμα απορίες σχετικά με το ηλεκτρονικό check-in, επισκεφτείτε τη Σελίδα Συχνών ερωτήσεων σχετικά με το check-in ή διαβάστε όλες τις Συχνές ερωτήσεις.\nΗλεκτρονικό check-in της Emirates


Μάουρο Μιλάνο: Το πάθος... Το ποδόσφαιρο (video) - BluearenaBluearena\nΜάουρο Μιλάνο: Το πάθος… Το ποδόσφαιρο (video)\nΠροσέξτε λίγο την έκφραση του Μάουρο Μιλάνο στο 21ο δευτερόλεπτο του πρώτου βίντεο που σας παρουσιάζει σήμερα η “BLUEARENA”. Σε φτιάχνει… Κάναμε μια βόλτα στο …\n11/08/2009 14:52 Επιμέλεια: BlueArena Ηρακλής\nΠροσέξτε λίγο την έκφραση του Μάουρο Μιλάνο στο 21ο δευτερόλεπτο του πρώτου βίντεο που σας παρουσιάζει σήμερα η “BLUEARENA”. Σε φτιάχνει… Κάναμε μια βόλτα στο διαδίκτυο για να βρούμε λίγο τις μέρες του Μάουρο στην Ουρακάν. Αυτό το παιδί ξεχειλίζει από ποδόσφαιρο. Βάζουμε σήμερα πέντε βίντεο από τον καιρό που ήταν στην Ουρακάν.\nΜε τις εμπνεύσεις του βάζει… σπίθα στην κερκίδα και κάνει και τους συμπαίκτες του να πετάγονται. Αργεντίνικο πάθος… Ο Αργεντινός είναι ένας από τους παίκτες που αρέσει. Στην προετοιμασία ήταν από αυτούς που κέρδισαν τις εντυπώσεις. Ταχύτητα, τεχνική, φαντασία. Διψά για ποδόσφαιρο και κάθε του μέρα είναι πώς να είναι ακόμη πιο έτοιμος και να μπει μέσα.\nΟ Ολεγκ Προτάσοφ τον χρησιμοποίησε πότε δεξιά, πότε αριστερά. Τον έβαλε και στον κεντρικό άξονα. Για λίγο πάντως… Κυρίως τον έβαλε στις πτέρυγες. Συμπαθής με όλους. Καταλαβαίνει αρκετά καλά τα ελληνικά. Θα μάθει κι άλλα. Βάζει έμπνευση στο παιχνίδι του. Και το καλό; Δεν έχει διάθεση να παίξει για τον εαυτό του. Ο ίδιος γνωρίζει πολύ καλά ότι μέσα από το σύνολο θα αναδειχθούν και οι μονάδες. Πάμε όμως στα βίντεο…\nΣΤΟ 21’’. Η ΕΚΦΡΑΣΗ. ΑΠΛΩΣ, ΑΠΙΘΑΝΗ… ΒΑΛΤΕ ΤΕΡΜΑ ΤΗΝ ΕΝΤΑΣΗ, ΦΟΡΕΣΤΕ ΑΚΟΥΣΤΙΚΑ ΚΑΝΤΕ Ο,ΤΙ ΘΕΛΕΤΕ ΓΙΑ ΝΑ ΜΠΕΙΤΕ ΣΤΗ ΣΤΙΓΜΗ\nΒΙΝΤΕΑΚΙ ΑΠΟ ΤΗΝ ΕΞΕΔΡΑ. ΤΟ ΓΚΟΛ ΜΕ ΦΑΟΥΛ ΠΡΟΚΑΛΕΙ ΝΤΕΛΙΡΙΟ. ΠΡΟΣΕΞΤΕ ΑΤΜΟΣΦΑΙΡΑ ΣΤΟ ΠΕΤΑΛΟ\nΥΠΕΡΟΧΗ ΕΚΤΕΛΕΣΗ ΦΑΟΥΛ\nΠΕΡΝΑΕΙ ΟΠΟΙΟΝ ΒΡΕΙ ΜΠΡΟΣΤΑ ΤΟΥ. ΚΑΙ ΓΚΟΛ…\nΣΟΥΤ ΒΟΛΕ ΣΤΗΝ ΚΛΕΙΣΤΗ ΓΩΝΙΑ


Microsoft EMEA Scholarship in Algorithms for Massive Data Analysis - Υποτροφίες - Οδηγός Υποτροφιών On-line\nMicrosoft Research υποτροφία είναι διαθέσιμη για τη μελέτη αλγορίθμων για μαζική ανάλυση των δεδομένων, οδηγώντας σε ένα διδακτορικό στην Επιστήμη Υπολογιστών.\nΗ υποτροφία θα υποστηρίξει τα δίδακτρα και με υποτροφία στο Πανεπιστήμιο του Warwick, υπό την καθοδήγηση του καθηγητή Graham Cormode και του Dr. Milan Vojnovic της Microsoft Research. Το Πρόγραμμα Υποτροφιών Microsoft PhD αναγνωρίζει και υποστηρίζει τους φοιτητές οι οποίοι δείχνουν την δυνατότητα να συμβάλουν ουσιαστικά στην επιστήμη και την πληροφορική.\nΚάθε υποτροφία Microsoft αποτελείται από μια ετήσια υποτροφία για μέχρι ένα μέγιστο διάστημα τριών ετών.\nΚατά τη διάρκεια του διδακτορικού τους, οι μελετητές καλούνται στο Microsoft Research στο Cambridge για ένα ετήσιο Θερινό Σχολείο, που περιλαμβάνει μια σειρά από ομιλίες, ακαδημαϊκού ενδιαφέροντος και συνεδρίες, οι οποίες παρέχουν στους μελετητές την ευκαιρία να παρουσιάσουν το έργο τους σε ερευνητές της Microsoft και μια σειρά ακαδημαϊκούς.\nΥπάρχει επίσης η δυνατότητα πρακτικής άσκησης στο Microsoft Research.\nΑπό τους υποψηφίους απαιτείται πτυχίο first-class Honours degree ή ισοδύναμο στην Επιστήμη των Υπολογιστών, Μαθηματικών και Μηχανικών Υπολογιστών, εμπειρία στον προγραμματισμό. Η γνώση των αλγορίθμων, γραμμική άλγεβρα, θεωρία γραφημάτων και πιθανοτήτων είναι απαραίτητη. Ένα πτυχίο Masters είναι επιθυμητό.\nΠριν απονεμηθεί η υποτροφία, ο υποψήφιος πρέπει να υποβληθεί στην επίσημη διαδικασία εισαγωγής στο πανεπιστήμιο του Warwick, και να εγκριθεί από τη Microsoft Research. Η υποτροφία καλύπτει τα δίδακτρα για τους φοιτητές από χώρες της Ευρωπαϊκής Ένωσης. Σε εξαιρετικές περιπτώσεις, μπορεί να είναι δυνατό για να υποστηρίξει τους φοιτητές από χώρες εκτός της Ευρωπαϊκής Ένωσης.\nΠαρακαλούμε επικοινωνήστε με τους Graham Cormode ή Milan Vojnovic απ’ευθείας με ένα βιογραφικό σημείωμα και περιγράφοντας την εμπειρία σας σχετικά.\nΠροθεσμία υποβολής αιτήσεων: 31η Ιανουαρίου 2015\nΚατεβάστε αυτό το Call ως PDF\nhttps://ypotrofies.gr/wp-content/uploads/2014/10/web_logo_beta.png 0 0 Ypotrofies Administrator https://ypotrofies.gr/wp-content/uploads/2014/10/web_logo_beta.png Ypotrofies Administrator2014-10-07 11:26:142014-10-07 11:26:14Microsoft EMEA Scholarship in Algorithms for Massive Data Analysis\nPhD υποτροφία στο Τμήμα Πολιτικής Επιστήμης,...Υποτροφία 2014/2015 για το Erasmus Mundus DREAM Project


Μια μεγάλη αποκάλυψη θα φέρει τα πάνω κάτω στο Διαφάνι στα προσεχή επεισόδια της σειράς “Άγριες Μέλισσες”. Η πραγματική ταυτότητα του μικρού Σέργιου έρχεται στο φως! Όλοι θα μάθουν ότι πραγματική του μητέρα δεν είναι η Ασημίνα αλλά η Δρόσω. Μια αλήθεια που θα σοκάρει όλο το χωριό και θα ανατρέψει μια για πάντα τις ισορροπίες στην οικογένεια των Σεβαστών αλλά και των αδερφών Σταμίρη.\nΔιαβάστε παρακάτω πώς θα γίνει η αποκάλυψη του μυστικού και τί συνέπειες θα έχει για τους πρωταγωνιστές.\nΆγριες Μέλισσες: Η αποκάλυψη του Δοξαρά και η αντίδραδη του Δούκα στο Διαφάνι\nΤο μεγάλο μυστικό θα εκμυστηρευτεί ο Τάκης Δοξαράς (Αργύρης Πανταζάρας). Μόλις δει ότι οι εκβιασμοί του για να κερδίσει πίσω την Δρόσω δεν πιάνουν, θα παίξει το τελευταίο του χαρτί και θα πει όλη την αλήθεια στον Δούκα Σεβαστό.\nΗ αντίδραση του Δούκα θα είναι όμως απρόβλεπτη και θα πυροδοτήσει νέο ντόμινο εξελίξεων. Ο γαμός της Ασημίνας με το Νικηφόρο πνέει τα λίσθια και από την άλλη ο Κωνσταντής αρχίζει να ερωτεύεται παράφορα την Δρόσω. Ενα περίεργο γαϊτανάκι πλέκεται μεταξύ των δύο οικογενειών. Η Λενιώ (Μαρία Κίτσου) θα κληθεί για άλλη μια φορά να επέμβει για να φέρει την ισορροπία.\nΌσο για τον Τάκη Δοξαρά, ελπίζει πως αν η Δρόσω αποκτήσει πάλι το γιό της θα τον δει με διαφορετικό τρόπο και θα τον δεχτεί ξανά στη ζωή της. Η σχέση αυτή όμως δεν θα έχει τελικά το τέλος που ο ίδιος περιμένει.\nΟι εξελίξεις στα επόμενα επεισόδια στις “Άγριες Μέλισσες” λοιπόν είναι καταιγιστικές και η αποκάλυψη του Τάκη που επιστρέφει στο Διαφάνι θα έχει μεγάλες συνέπειες για τους ήρωες της σειράς.\nΆγριες Μέλισσες: Ποιοι άνδρες παλεύουν για τα μάτια της Δρόσως;\nΆγριες Μέλισσες: Το μεγάλο δίλημμα της Ελένης\nΠΡΟΗΓΟΥΜΕΝΟ ΑΡΘΡΟΑγγελική: Τελευταίο επεισόδιο για το 2020 – Τι αλλάζει τη νέα χρονιά;\nΕΠΟΜΕΝΟ ΑΡΘΡΟNetflix: “Τα είδαμε όλα” – Επετειακό βίντεο με τα καλύτερα του 2020


ΕΝΑΝΤΙΑ ΣΤΗΝ ΠΟΛΙΤΙΚΗ ΤΗΣ ΝΕΑΣ ΔΗΜΟΚΡΑΤΙΑΣ. Ο ΣΥΡΙΖΑ ΜΕ ΡΙΖΟΣΠΑΣΤΙΚΟ ΠΡΟΓΡΑΜΜΑ ΣΤΟ ΠΛΕΥΡΟ ΤΗΣ ΚΟΙΝΩΝΙΑΣ - Commonality\nΕΝΑΝΤΙΑ ΣΤΗΝ ΠΟΛΙΤΙΚΗ ΤΗΣ ΝΕΑΣ ΔΗΜΟΚΡΑΤΙΑΣ. Ο ΣΥΡΙΖΑ ΜΕ ΡΙΖΟΣΠΑΣΤΙΚΟ ΠΡΟΓΡΑΜΜΑ ΣΤΟ ΠΛΕΥΡΟ ΤΗΣ ΚΟΙΝΩΝΙΑΣ\n·21 Οκτώβριος, 2020\n·Λεωνίδας Καρίγιαννης - Σπύρος Νιάκας\nΌπως περιμέναμε η κυβέρνηση, πιστός εκφραστής των συμφερόντων των πολυεθνικών και των μεγάλων επιχειρηματιών, έχει περάσει σε μια μεγάλη επίθεση ενάντια στην ελληνική κοινωνία.\nΗ επίθεση στους εργαζόμενους εκφράστηκε με το ασφαλιστικό νομοσχέδιο, αλλά και τις τροπολογίες που κατατέθηκαν για το καθεστώς των απολύσεων, όπου η κυβέρνηση καταργεί την ευθύνη των εργολάβων απέναντι στους εργαζόμενους, καταργεί τους βάσιμους λόγους απολύσεων από τους εργοδότες και ενισχύει ουσιαστικά την εργοδοτική ασυδοσία.\nΗ ανεργία στη νεολαία είναι σε πολύ υψηλά επίπεδα και η κυβέρνηση δεν κάνει τίποτε για να την μειώσει. Αντίθετα, συνεπέστατη στις νεοφιλελεύθερες ιδεολογικές τις εμμονές, φορτώνει το φταίξιμο στους άνεργους, με τον Κυρανάκη να δηλώνει, «Η νεολαία είναι άνεργη, γιατί δεν μπορούν να φτιάξουν καλά τα βιογραφικά τους.»\nΜειώνει δραστικά τις δαπάνες για την δημόσια παιδεία, στρέφοντας και απελευθερώνοντας την δυνατότητα πτυχίων στα ιδιωτικά κολλέγια, ενισχύοντας με αυτό τον τρόπο την ιδιωτική εκπαίδευση και την παραπαιδεία.\nΓια να μπορέσει να αντιμετωπίσει τον θυμό της νεολαίας, ενισχύει τις αστυνομικές παρεμβάσεις στα στέκια των νέων, αστυνομεύει και ποινικοποιεί κάθε αντίδρασή τους και κλείνει στα κρατητήρια 14χρονα παιδιά.\nΤην ίδια αντιμετώπιση έχει και το περιβάλλον. Με τον νόμο που ψηφίστηκε πρόσφατα για το περιβάλλον, η ΝΔ δίνει την δυνατότητα εξορύξεων σε περιοχές NATURA και αναστέλλει την λειτουργία υπηρεσιών δημιουργίας δασικών χαρτών. Δίνει την δυνατότητα ιδιωτικής αγοράς για την άγρια ζωή και πολλά άλλα πράγματα, όπως η φωτογραφική διάταξη παράτασης άδειας της εταιρείας ΕΛΛΗΝΙΚΟΣ ΧΡΥΣΟΣ στις Σκουριές.\nΙδιωτικοποιεί ευρείες σφαίρες του Δημόσιου τομέα, ακόμα και εκείνες που η κυβέρνηση του ΣΥΡΙΖΑ είχε καταφέρει να γλιτώσει από της μνημονιακές υποχρεώσεις, και δίνει γη και ύδωρ σε εργολάβους σε βάρος των συμφερόντων των λαϊκών τάξεων σε μια σειρά από δραστηριότητες (κλάδος παραχωρήσεων, διαχείριση απορριμμάτων κ.α.).\n-Εν μέσω πανδημίας ,μειώνει τις δαπάνες για την υγεία ,αφήνοντας ανοχύρωτη την κοινωνία ,επιδοτώντας ταυτόχρονα τις ιδιωτικές κλινικές και τους κλινικάρχες .\nΤαυτόχρονα κατάργησε δεκάδες προνοιακά επιδόματα, μείωσε δραματικά τις παροχές στα φτωχότερα στρώματα της κοινωνίας, ενίσχυσε την αστυνόμευση και την δημιουργία κλειστών κέντρων για τους πρόσφυγες κ.λ.π.\nΑυτά και δεκάδες άλλα νομοσχέδια και πολιτικές πρακτικές αποδεικνύουν ότι η κυβέρνηση έχει κηρύξει τον πόλεμο στην κοινωνία.\nΣΥΡΙΖΑ : ΕΣΩΣΤΡΕΦΕΙΑ ΑΝΤΙ ΜΑΧΗΤΙΚΗΣ ΑΝΤΙΠΟΛΙΤΕΥΣΗΣ\nΌλο αυτό το διάστημα και ενώ το σύνολο της Ελληνικής κοινωνίας δέχεται μια μεγάλη επίθεση από την κυβέρνηση της Νέας Δημοκρατίας ο ΣΥΡΙΖΑ διακατέχεται με ευθύνη της ηγεσίας του, από μια διαρκή απροθυμία να ασχοληθεί με την απόκρουση των νεοφιλελεύθερων επιθέσεων.\nΣτις εκλογές του προηγούμενου καλοκαιριού πλατιές λαϊκές μάζες επέλεξαν να συσπειρωθούν στον ΣΥΡΙΖΑ για να οργανώσουν με τον πιο αποτελεσματικό τρόπο την άμυνά τους απέναντι στην νεοφιλελεύθερη επίθεση του Μητσοτάκη, και να βάλουν τέλος στην κυβέρνησή του όσο το δυνατόν νωρίτερα.\nΑπό το βράδυ των εκλογών όμως, ο ΣΥΡΙΖΑ συστηματικά αναλώνεται σε ζητήματα όπως: θα έχει το ίδιο όνομα ή θα αλλάξει; Είναι ικανός ο γραμματέας ή όχι; Πρέπει να έχει 30 χιλιάδες, 60 χιλιάδες ή 180 χιλιάδες μέλη; Πρέπει να νέα μέλη να πριμοδοτηθούν ή όχι; Ποιο θα είναι το σώμα από το οποίο θα εκλέγεται ο πρόεδρος; Είναι το σήμα του κόμματος σωστό ή πρέπει να αλλάξει;\nΌλα αυτά την στιγμή που η κυβέρνηση Μητσοτάκη ξεδίπλωνε το ήδη διακηρυγμένο σχέδιό της, να κάνει την κυβέρνηση της αριστεράς παρένθεση και να επιτεθεί με σφοδρότητα στην ελληνική κοινωνία και τις κατακτήσεις της.\nΤο δυστύχημα είναι ότι η ηγεσία του κόμματος ενώ θα έπρεπε να δώσει τον τόνο και να βγει μπροστά στον αγώνα για να διώξουμε την κυβέρνηση των επιχειρηματικών συμφερόντων και της διαπλοκής, προτάσσοντας πρόγραμμα με στόχο τον σοσιαλισμό, σχέδιο, οργάνωση και προσδίδοντας αγωνιστικό περιεχόμενο στην οργή των εργαζόμενων και της νεολαίας.\nΑντί οι βουλευτές μας η ηγεσία και οι οργανώσεις μας να βρίσκονται δίπλα στους αγώνες των εργαζόμενων και της νεολαίας, ο ΣΥΡΙΖΑ από το βράδυ των εκλογών του προηγούμενου καλοκαιριού αναλώνεται διαρκώς σε ζητήματα οργανωτικά και ανούσια για το σύνολο της κοινωνίας\nΕκεί θα κριθούν σε τελευταία ανάλυση και οι διαφορετικές πολιτικές που υπάρχουν στα πλαίσια του κόμματος (και όχι στις διαδικτυακές κραυγές)\nΣτο πως δηλαδή θα εμπνεύσουν και θα εκφράσουν τους καταπιεσμένους αυτής της κοινωνίας στην υποστήριξη των δικαιωμάτων τους και στην προσπάθεια να φτιάξουν μια άλλη κοινωνία .\nΜέσα σε αυτές τις συνθήκες η εσωστρέφεια απογοητεύει την κοινωνία και τα μέλη του κόμματος .\nΣΤΡΟΦΗ ΣΤΗΝ ΚΟΙΝΩΝΙΑ\nΣΤΗΡΙΞΗ ΚΑΙ ΕΝΙΣΧΥΣΗ ΤΩΝ ΚΟΙΝΩΝΙΚΩΝ ΑΓΩΝΩΝ\nΑπέναντι σ’ αυτή την επίθεση ο ΣΥΡΙΖΑ σαν σύνολο πρέπει να στραφεί στην κοινωνία.\n– Να δημιουργήσει ένα πρόγραμμα που θα αγκαλιάσει τις διεκδικήσεις των εργαζόμενων και της νεολαίας. Που θα προστατεύει το περιβάλλον. Που θα στηρίζει τα φτωχότερα στρώματα , θα δίνει δικαιώματα και θα προστατεύει όλες τις αδύναμες κοινωνικές ομάδες και θα οδηγεί αμετάκλητα στην κοινωνική αλλαγή και τον σοσιαλισμό.\nΜε αυτό το πρόγραμμα μπορούμε να συσπειρώσουμε τα καταπιεσμένα στρώματα σε έναν κοινό αγώνα για να διώξουμε την κυβέρνηση της Νέας Δημοκρατίας.\nΑντίθετα, η λογική της διαχείρισης του συστήματος με καλύτερο και ικανότερο τρόπο από την ΝΔ που μέχρι στιγμής ακολουθεί η ηγεσία του ΣΥΡΙΖΑ έχει ήδη φανεί αναποτελεσματική στο να συγκινήσει και να εμπνεύσει τον κόσμο που στράφηκε προς αυτόν.\nΓια να μπορέσει να το κάνει αυτό πρέπει συστηματικά να στραφεί στην στήριξη όλων των αγώνων που αναπτύσσονται (μαθητικοί, εργαζόμενοι, νοσοκομειακοί κ.λ.π.) Να αναπτύξει δράση και να κτίσει επικοινωνία και επαφές στους χώρους της δουλειάς, στις γειτονιές και στα σχολεία.\nΕιδικά τις τελευταίες μέρες, ο αγώνας για την καταδίκη της Χρυσής Αυγής έβγαλε στην επιφάνεια ένα μαζικό και μαχητικό κίνημα που όμοιό του είχαμε αρκετά χρόνια να δούμε. Αυτό μας δείχνει πως η κοινωνία θα αρχίσει να αντιδρά σε όλα τα αντιδραστικά μέτρα με όλο και μαχητικότερο τρόπο. Από την άλλη αποκάλυψε και την αδυναμία του ΣΥΡΙΖΑ: παρά το ότι πρόκειται για το πιο προνομιακό πεδίο για τον ΣΥΡΙΖΑ, η μαχητική νεολαία που κινητοποιήθηκε δεν αγκαλιάζει τον ΣΥΡΙΖΑ, δεν συγκινείται από τα προτάγματά του, δεν οργανώνεται στις γραμμές του.\nΣε αυτόν τον κόσμο οφείλει να απευθυνθεί ο ΣΥΡΙΖΑ, και να αποπειραθεί να οργανώσει, να ενοποιήσει και πολιτικοποιήσει. Αυτός ο κόσμος θα ξαναζωντανέψει και το κόμμα. Εκεί πρέπει να στραφεί ο ΣΥΡΙΖΑ και την φωνή αυτού του κινήματος να ακούσει, και όχι να πίνει καφέδες με ισραηλινούς πράκτορες-μεγαλοεπιχειρηματίες, να δωρίζει γήπεδα σε προέδρους ΠΑΕ και να συναγελάζεται στα σαλόνια μεγαλοεπιχειρηματιών.\nΠρέπει να αποκρουστούν οι «σειρήνες» των φιλοσυστημικών μέσων που καλούν τον ΣΥΡΙΖΑ να γίνει «υπεύθυνη δύναμη», να προσαρμοστεί στα σαλόνια, τα κοστούμια και την καθεστωτική μούχλα, να εξημερωθεί και να αποκηρύξει τους αγώνες στον δρόμο και τα λαϊκά προβλήματα.\nΑυτό σημαίνει ότι δεν στρέφεται μονομερώς με ένα συντηρητικό πρόγραμμα προς τα μεσαία στρώματα, αλλά καλεί με ένα ριζοσπαστικό πρόγραμμα τα εκατομμύρια των εργαζόμενων, της νεολαίας και των φτωχών στρωμάτων σε μια σκληρή προσπάθεια ενάντια στην Νέα Δημοκρατία.\nΜΑΖΙΚΟ ΚΟΜΜΑ ΣΤΗΝ ΥΠΕΡΑΣΠΙΣΗ ΤΗΣ ΚΟΙΝΩΝΙΑΣ\nΓια να μπορέσει κανείς να αποκρούσει την επίθεση της κυβέρνησης πρέπει να δημιουργήσει την αντίστοιχη οργάνωση.\nΧρειαζόμαστε ένα κόμμα όπου τα Μέλη θα στρατευτούν και θα μπουν μπροστά στον αγώνα της κοινωνίας εναντία στην πολιτική της κυβέρνησης .\nΧρειαζόμαστε ένα πρόγραμμα ριζοσπαστικό με στόχο τον σοσιαλισμό, που θα εμπνεύσει τους χιλιάδες εργαζόμενους και νεολαίους και έτσι θα μπορέσουμε να τους καλέσουμε να γίνουν μέλη και να πλαισιώσουν τις γραμμές του κόμματος.\nΓια αυτό το λόγο χρειάζεται τα μέλη να καλούνται να συνεισφέρουν, να μπουν μπροστά και να προσφέρουν σε αυτή την προσπάθεια.\nΕίναι λάθος να εκπέμπουμε το μήνυμα ότι η συμμετοχή του μέλους σημαίνει μόνο μια εγγραφή σε μια ηλεκτρονική σελίδα, η ενασχόλησή του με αυστηρά εσωκομματικά καθήκοντα, και πως η όποια «γραμμή» είναι υπόθεση επαϊόντων και «κεντρικών στελεχών».\nΣε αυτόν τον αγώνα στηριγμένοι στο ριζοσπαστικό πρόγραμμα πρέπει να καλέσουμε και τα απογοητευμένα μέλη της αριστεράς, τα οποία θέλουν να αντιδράσουν στην επίθεση της κυβέρνησης, καθώς και τους εργαζόμενους και τους χιλιάδες νεολαίους που είναι άνεργοι ή σπουδάζουν χωρίς να βλέπουν κανέναν μέλλον να πλαισιώσουν τις γραμμές μας .\nΚΟΜΜΑ ΔΗΜΟΚΡΑΤΙΚΟ ΕΙΚΟΝΑ ΤΗΣ ΚΟΙΝΩΝΙΑΣ ΠΟΥ ΘΕΛΟΥΜΕ\nΤο κόμμα της ριζοσπαστικής αριστεράς θα πρέπει να είναι στην ζωή και την εσωτερική λειτουργία του μικρογραφία της κοινωνίας που θέλουμε να φτιάξουμε.\n-Πρέπει λοιπόν να είναι ένα κόμμα με ρίζες στην κοινωνία, τις σχολές, τις γειτονιές, τους χώρους δουλειάς ,τα συνδικάτα και τα κοινωνικά κινήματα.\nΠρέπει να είναι ένα κόμμα που χτίζεται «από τα κάτω», με γερά θεμέλια και όχι προσθέτοντας «έπιπλα» στο ρετιρέ.\n-Πρέπει τα μέλη και οι οργανώσεις του να είναι ενεργοί συμμέτοχοι στον προγραμματισμό ,την ιδεολογική αναζήτηση ,την υλοποίηση της πολιτικής και την δράση στην κοινωνία.\nΑν δεν εμπιστευόμαστε τα μέλη του κόμματος με το καθήκον να συζητούν και να προσπαθούν να πείσουν ο ένας τον άλλον για την «γραμμή», δεν μπορούμε να περιμένουμε ότι θα μάθουν να συζητούν και να πείθουν κανέναν και οι οργανώσεις θα μείνουν κλειστές λέσχες.\n-Πρέπει οι αποφάσεις να είναι συλλογικές για να είναι κτήμα των μελών και κατ επέκταση η δημοκρατία να είναι ο αέρας και το βασικό συστατικό ενός προπλάσματος για μια νέα κοινωνία.\nΌλοι οι κοινωνικοί αγώνες των τελευταίων δεκαετιών, έχουν το «σπέρμα» του αιτήματος για μια πιο δημοκρατική κοινωνία. Αυτό πρέπει να επαναγονιμοποιήσει και τις δικές μας εσωκομματικές διαδικασίες.\nΤέλος, κάθε μας κίνηση οφείλει σήμερα να μετριέται με το βασικό μας καθήκον, το κλειδί που θα ξεδιπλώσει και πάλι την άνοδο των κινημάτων, την άνοδο της αριστεράς: τον αγώνα για να μην περάσει κανένα αντιλαϊκό νομοσχέδιο, τον αγώνα για να πέσει η κυβέρνηση της Νέας Δημοκρατίας.\nΛεωνίδας Καρίγιαννης – Σπύρος Νιάκας


Ελληνική Αξία: Αυτά είναι τα διαμάντια της Βιομηχανίας της Β.Ελλαδας | Fonh.gr\nΕλληνική Αξία: Αυτά είναι τα διαμάντια της Βιομηχανίας της Β.Ελλαδας\nαπο ΓΙΑΝΝΗΣ ΔΕΛΗΣ 09/03/2017, 12:42 ΠΜ\nΟ Σύνδεσμος Βιομηχανιών Βορείου Ελλάδος για πέμπτη χρονιά βραβεύει επιχειρήσεις και πρόσωπα που αντιπροσωπεύουν την υγιή βορειοελλαδική βιομηχανία.\nΤα διαμάντια της βιομηχανίας της Βορείου Ελλάδος βραβεύτηκαν από τον Σύνδεσμο Βιομηχανιών Βορείου Ελλάδος στην ειδική τελετή των «Βραβεία ΕΛΛΗΝΙΚΗ AΞΙΑ Boρείου Ελλάδος» με τον Χριστόδουλο Αντωνιάδη να βραβεύεται για την συνολική του προσφορά στην οικονομική ανάπτυξη της περιοχής και το βραβείο Γυναίκα Επιχειρηματίας να απονέμεται στην πρόεδρο της «Ακρίτας ΑΕ» κ. Λουκία Σαράντη .\nΠαρόντες στην εκδήλωση ήταν η υφυπ. Μακεδονίας – Θράκης κ. Μαρία Κόλλια- Τσαρουχά, ο δήμαρχος Θεσσαλονίκης κ. Γιάννης Μπουτάρης, ο πρύτανης του Αριστοτελείου Πανεπιστημίου καθ. Περικλής Μήτκας, εκπρόσωποι φορέων, ιδρυμάτων και βεβαίως δεκάδων επιχειρήσεων\nΠροηγ. Αρθρο ΥΜΑΘ: Συσκεψη με φορείς του Ν. Σερρών για την επέκταση φυσικού αερίου\nΕπομ. Αρθρο ΑΠ.ΠΑΡΑΛΙΜΝΙΟΥ: Θέλει δημοτικό με Δόξα και Καλαμαρια


Σημαντική νίκη μέσα στην Κέρκυρα με 19-22 - Εργασία Συν\nΟι Δραμινοί ήταν και διαβασμένοι και παθιασμένοι\nΣημαντική νίκη πέτυχε η Δραμινή ομάδα μέσα στην Κέρκυρα με 19-22 για την 1η αγωνιστική της Handball Premier. Οι Δραμινοί δούλεψαν σκληρά για αυτό το παιχνίδι, παρουσιάστηκαν στο γήπεδο αποφασισμένοι, και παρά τα πολλά προβλήματα στο εκτελεστικό κομμάτι (έχασαν πολλά σουτ ειδικά από τα 6 μ.) χειρίστηκαν έξυπνα και με υπομονή τις δύσκολες στιγμές του παιχνιδιού και έφτασαν δίκαια σε μια σημαντική νίκη από ψυχολογικής κυρίως πλευράς. Το πρωτάθλημα έχει πολύ δρόμο ακόμη και είναι πολύ νωρίς για να βγουν συμπεράσματα, αλλά φάνηκε πεντακάθαρα ότι υπάρχουν πολλά περιθώρια βελτίωσης μια και η φετινή είναι μια καινούργια ομάδα με εντελώς διαφορετικό αγωνιστικό προσανατολισμό.\nΗ ομάδα της Δράμας πήρε από νωρίς το προβάδισμα στο σκορ και βελτιώνοντας περισσότερο την άμυνα στο β’ μέρος προηγήθηκε και με 4 γκολ αλλά χάθηκαν πολλά εύκολα σουτ και έτσι το παιχνίδι δεν ξεκαθάριζε. Σημαντικό ρόλο στην αμυντική λειτουργία έπαιξε ο τερματοφύλακας Παπάζογλου ο οποίος βρέθηκε σε πολύ καλή μέρα.\nΤο Δ.Σ. του συλλόγου ευχαριστεί τους Δραμινούς που είναι μόνιμοι κάτοικοι Κέρκυρας και βρέθηκαν το διήμερο κοντά στην ομάδα και ιδιαίτερα τον κ. Ιωάννη Καραϊσαρλή για την βοήθειά του στην ομάδα και την πολύτιμη υποστήριξή του.\nΑπολογούμαστε για όσους δεν είχαμε την δυνατότητα να γράψουμε στην κατάσταση εισόδου στο γήπεδο μια και από το πρωτόκολλο covid, εκτός έδρας δικαιούμαστε μόνο 4 άτομα.\nΟφείλουμε να ευχαριστήσουμε τους ανθρώπους του Φαίακα για τη φιλοξενία.\nΤα πεντάλεπτα: 2-2, 3-3, 4-6, 7-8, 9-10, 9-10 (ημχ), 10-14, 12-14, 13-16, 14-18, 16-20, 19-22.\nΦΑΙΑΚΑΣ(Ριγανάς): Δούγιας 3, Γιαννακόπουλος, Ντόσεν 3, Λε Πεγιέ 1, Κόντης 1, Βλαχόπουλος, Τσαμουρίδης, Ελευθεριάδης 2, Χερουβείμ, Δελλής 3, Τρσπσέφσκι 2, Γεωργαλής, Χάλαρης 3, Όντσεφ 1, Νάστος.\nBIANCO MONTE ΔΡΑΜΑ (Βαλαβάνης): Παπάζογλου Ελ., Μπέτζιος, Δέσπος 1, Καφαντάρης, Χαϊτίδης 3, Θωμίδης 2, Παπάζογλου Θ. 2, Κοβογλανίδης 1, Σίνα 2, Τουνγκελίδης 3, Κουρτίδης, Παγωνίδης, Βάκκας, Φραγκούλης, Παπαδόπουλος 7, Πολύδωρος 1.\nΣάκης Βαλαβάνης: Πετύχαμε μια μεγάλη νίκη σε δύσκολη έδρα. Καθ’ όλη την διάρκεια του αγώνα ήμασταν καλύτεροι σε άμυνα και επίθεση. Μπορούσαμε να τελειώσουμε νωρίτερα το ματς. Είχαμε σε καλή ημέρα τον τερματοφύλακα μας τον Παπάζογλου και η ομοιογένεια μας στην άμυνα μας βοήθησε. Το επόμενο παιχνίδι με τον Φίλιππο στην Δράμα είναι ένα διαφορετικό παιχνίδι και πρέπει να βελτιωθούμε σε πολλούς τομείς. Τα κεφάλια κάτω, πρέπει να συνεχίσουμε την σκληρή δουλειά και να δώσουμε αξία στην νίκη επί της Κέρκυρας.\nΛευτέρης Παπάζογλου: Πετύχαμε μια σημαντική νίκη σε μια παραδοσιακά δύσκολη έδρα. Με όπλο την άμυνα μας καταφέραμε να περιορίσουμε τον αντίπαλο και να φέρουμε το παιχνίδι στα μέτρα μας. Συνεχίζουμε την σκληρή δουλειά έχουμε πολλά περιθώρια βελτίωσης και παιχνίδι με το παιχνίδι θα γινόμαστε όλοι καλύτεροι.\nΤηλεοπτικός ο αγώνας του Bianco Monte Δράμα 1986\nΤηλεοπτικά από την ΕΡΤ θα μεταδοθεί την προσεχή Κυριακή 27 Σεπτεμβρίου στη 1 το μεσημέρι ο αγώνας του Bianco Monte Δράμα 1986 με τον Φίλιππο Βέροιας για την 2η αγωνιστική της Handball Premier.\nΜετά την απευθείας μετάδοση του ντέρμπι της ΑΕΚ με τον Ολυμπιακό, η ΕΡΤ επέλεξε να συνεχίσει τις μεταδόσεις με τον εντός έδρας αγώνα της Δραμινής ομάδας.\nΑφού Δόξα είσαι!\nΓ.Σ. Δόξας: Black out!


Υπάρχει μια σειρά θεμάτων στα οποία ο απελθών χρόνος αφήνει εκκρεμότητες που πρέπει να διευθετηθούν άμεσα. Υπάρχουν επίσης διαδικασίες σε θέματα που έχουν δρομολογηθεί και στα οποία οι εξελίξεις το 2021 θα είναι καθοριστικές. Υπάρχουν όμως και στοιχήματα που "παίζονται" τη χρονιά αυτή, από την έκβαση των οποίων θα κριθεί σε μεγάλο βαθμό η μορφή που θα λάβει, για πολλά ακόμα χρόνια, το ενεργειακό περιβάλλον.\nΤο πρώτο φυσικά ερώτημα είναι ποιος θα είναι ο υπουργός της ενέργειας. Ο Κωστής Χατζηδάκης έχει συμπληρώσει ενάμιση χρόνο στην οδό Μεσογείων, είναι σε θέση να υποστηρίξει έναν απολογισμό με μεταρρυθμιστικά και διαχειριστικά επιτεύγματα, και θα μπορούσε άνετα να αλλάξει κυβερνητικό πόστο. Οι πληροφορίες από το κυβερνητικό ρεπορτάζ λένε ότι κάτι τέτοιο είναι πολύ πιθανό εάν ο ανασχηματισμός που έχει δρομολογηθεί θα είναι τελικά δομικός. Εάν όχι, δεν αποκλείεται ο κ. Χατζηδάκης να παραμείνει στη θέση του.\nΗ ομαλοποίηση στη λειτουργία του target model\nΣε κάθε περίπτωση, το πρώτο αγκάθι που έχει να ξεπεράσει ο Υπουργός Περιβάλλοντος και Ενέργειας, είναι το να "στρώσει" η λειτουργία της ηλεκτρικής αγοράς από την εφαρμογή του target model. Η μεγάλη αύξηση της χονδρεμπορικής τιμής (λόγω της εκτόξευσης στην αγορά εξισορρόπησης) έχει δημιουργήσει εκρηκτικό κλίμα καθώς οδηγεί σε αναδιάταξη της επιχειρηματικής εικόνας και σε επιβάρυνση των βιομηχανικών και άλλων καταναλωτών.\nΑυτή τη στιγμή υπάρχει ένα μορατόριουμ, με "αυτοσυγκράτηση" των παιχτών, ωστόσο χωρίς τη λήψη αποφάσεων και μάλιστα άμεσα, εκτιμάται ότι είναι δύσκολο να υπάρξει ανεκτή ισορροπία.\nΑς σημειωθεί ότι στο πρώτο τρίμηνο της χρονιάς έχει προγραμματιστεί ένα ακόμα βήμα για το target model, η σύζευξη της προημερήσιας αγοράς με την αγορά της Βουλγαρίας.\nΤα τιμολόγια της βιομηχανίας\nΔεύτερο θέμα που πρέπει να αντιμετωπιστεί άμεσα είναι η επίτευξη συμφωνίας για τα τιμολόγια ρεύματος των πολύ ενεργοβόρων βιομηχανικών καταναλωτών. Θα έλεγε κανείς ότι αυτό είναι μια διμερής υπόθεση ανάμεσα στη ΔΕΗ (που θεωρεί ότι πρέπει οι χρεώσεις να προσαρμοστούν στα δεδομένα του target model) και τους εγχώριους επιχειρηματικούς κολοσσούς που επιδιώκουν τη συνέχιση της προνομιακής τιμολόγησής τους.\nΩστόσο το ενεργειακό κόστος είναι καθοριστικό για τη βιομηχανική υπόσταση της χώρας και ως εκ τούτου το θέμα έχει ιδιαίτερη πολιτική και οικονομική βαρύτητα. Αυτή τη στιγμή τα υφιστάμενα βιομηχανικά τιμολόγια έχουν λήξει και η ΔΕΗ έχει δώσει δίμηνη παράταση μετά το πέρας της οποίας, έχει προειδοποιήσει, αν δεν υπάρξει συμφωνία, θα πάψει να εκπροσωπεί τις ενεργοβόρες βιομηχανίες.\nΠρόσβαση τρίτων στη λιγνιτική παραγωγή\nΤα χρονικά περιθώρια είναι επίσης στενά, σε ότι αφορά την ολοκλήρωση της διαπραγμάτευσης με τις Βρυξέλλες για τη λήψη μέτρων, εκ μέρους της χώρας μας, για πρόσβαση τρίτων στη λιγνιτική παραγωγή της ΔΕΗ.\nΤο διακύβευμα της υπόθεσης είναι πλέον μικρότερο, καθώς η λιγνιτική παραγωγή έχει μειωθεί δραματικά, ωστόσο κάποιες πλευρές του θέματος έχουν μεγάλη σημασία για την αγορά, ενώ η ελληνική πλευρά έχει συνδέσει την όλη υπόθεση με τη διεκδίκηση αποζημίωσης στη ΔΕΗ για το γεγονός ότι διατηρεί σε λειτουργία, παρότι ζημιώνεται, αρκετές λιγνιτικές μονάδες.\nΗ πρόοδος των αποκρατικοποιήσεων\nΤο 2021 θα είναι η χρονιά που θα ολοκληρωθούν, κατά πάσα πιθανότητα, οι ενεργειακές αποκρατικοποιήσεις (ΔΕΠΑ Υποδομών, ΔΕΠΑ Εμπορίας, ΔΕΔΔΗΕ, Υπόγεια Αποθήκη Αερίου στη Ν. Καβάλα και ΛΑΡΚΟ). Εδώ τα πράγματα έχουν πάρει το δρόμο τους, ωστόσο το μεγάλο αγκάθι αφορά τη ΔΕΠΑ Εμπορίας και την εκκρεμότητα με τις οικονομικές απαιτήσεις της εταιρείας ELFE οι οποίες σύντομα θα κριθούν δικαστικά. Εάν η ΔΕΠΑ χάσει τη δίκη τότε η αποκρατικοποίηση αυτή τινάζεται στον αέρα.\nΗ νέα αρχιτεκτονική στις ΑΠΕ\nΜέσα στους πρώτους μήνες του νέου έτους το ΥΠΕΝ θα πρέπει να λάβει αποφάσεις για να ξεκαθαρίσει το τοπίο στις Ανανεώσιμες Πηγές Ενέργειας υπό το φως του μεγάλου επενδυτικού ενδιαφέροντος που συνεχίζει να εκδηλώνεται.\nΣε εκκρεμότητα βρίσκεται η ολοκλήρωση της απλοποίησης της αδειοδοτικής διαδικασίας, αλλά και η δημιουργία πλαισίου για αποθήκευση, offshore αιολικά και υδρογόνο. Σε εκκρεμότητα επίσης η οριστική διαμόρφωση του σχήματος των διαγωνιστικών διαδικασιών ΑΠΕ, με κρίσιμο θέμα, μεταξύ άλλων, τον τρόπο διεξαγωγής των διαγωνισμών για τα πολύ μικρά φωτοβολταϊκά και τα έργα ενεργειακών κοινοτήτων.\nΟ Μόνιμος Μηχανισμός Ισχύος\nΙδιαίτερα κρίσιμο ζήτημα, από το οποίο θα καθοριστεί η νέα αρχιτεκτονική της αγοράς ηλεκτρισμού είναι η διαμόρφωση και υποβολή στην Ε.Ε. του νέου Μόνιμου Μηχανισμού Ισχύος. Πρόκειται για βασικό εργαλείο μέσω του οποίου θα συμπληρωθεί το target model και θα ξεκαθαρίσει το τοπίο μέσα στο οποίο θα κληθούν να δραστηριοποιηθούν, τόσο οι εταιρείες θερμικής παραγωγής, όσο και οι προμηθευτές, αλλά και οι ΑΠΕ.\nΤα έργα του Ταμείου Ανασυγκρότησης\nΜεγάλο στοίχημα για την κυβέρνηση είναι η έγκαιρη και παραγωγική αξιοποίηση των κονδυλίων του Ταμείου Ανασυγκρότησης. Στον ενεργειακό τομέα αυτό αφορά πολύ σημαντικά projects, όπως η εγκατάσταση έξυπνων μετρητών και η εν γένει ψηφιοποίηση των δικτύων, οι ηλεκτρικές διασυνδέσεις στο σύστημα μεταφοράς, η επέκταση του προγράμματος εξοικονομώ-αυτονομώ, η ανάπτυξη δημόσιων υποδομών φόρτισης ηλεκτρικών οχημάτων, η εγκατάσταση σταθμών αποθήκευσης ενέργειας κ.λπ.\nΗ μετάβαση των λιγνιτικών περιοχών\nΑντίστοιχα μεγάλο είναι το στοίχημα της έναρξης εφαρμογής του master plan για τη μετάβαση των περιοχών της Δυτικής Μακεδονίας και της Μεγαλόπολης (αλλά και νησιών) στην μετά το λιγνίτη εποχή. Πρόκειται για ένα πολύ σύνθετο εγχείρημα η υλοποίηση του οποίου θα τραβήξει σε βάθος χρόνου, ωστόσο η χρονιά αυτή είναι καθοριστική, αλλά και ενδεικτική των δυνατοτήτων που μπορούν να υπάρξουν.\nΟι επιχειρηματικές μάχες του 2021\nΣε επιχειρηματικό επίπεδο, δεν είναι φυσικά η νέα χρονιά που θα διαμορφώσει το χάρτη του ανταγωνισμού. Οι δυνάμεις είναι από χρόνια παρούσες (δραστηριοποιούνται μάλιστα οι ισχυρότεροι εγχώριοι όμιλοι και αρκετοί ξένοι) και προσαρμόζουν πάντα την πρακτική τους με βάση τα νέα δεδομένα.\nΠαρόλα αυτά, μπορεί κανείς να δει τα πιόνια να στήνονται στη σκακιέρα για παλιές και νέες επιχειρηματικές "παρτίδες" οι οποίες θα λάβουν εντός του 2021 καθοριστική τροπή.\nΤα μερίδια της λιανικής\nΕνδιαφέρουσα, αν μη τι άλλο, η μάχη για τα μερίδια λιανικής στο ρεύμα και στο αέριο. Η εφαρμογή του target model δημιουργεί νέες συνθήκες, με κύριο χαρακτηριστικό την ισχυροποίηση των μεγάλων καθετοποιημένων παικτών. Δεν αποκλείεται να δούμε, μαζί με την αναδιάταξη των μεριδίων, και επάνοδο σε πιο "κλειστή" αγορά, με την έννοια ότι και η ΔΕΗ έχει πλέον πιο επιθετική και πιο σύγχρονη εμπορική πολιτική. Οι εκτιμήσεις συγκλίνουν ότι η χρονιά αυτή θα χαρακτηριστεί από κινήσεις συγκέντρωσης μέσω εξαγορών, συγχωνεύσεων κλπ.\nΟι νέες μονάδες αερίου\nΕξελίξεις θα υπάρξουν σίγουρα και στη μάχη για τη δημιουργία νέων μονάδων ηλεκτροπαραγωγής με καύσιμο το φυσικό αέριο. Η λειτουργία του target model, η ενδυνάμωση των διεθνών ηλεκτρικών διασυνδέσεων, αλλά και η διαμόρφωση του Μόνιμου Μηχανισμού Ισχύος είναι τα στοιχεία που θα καθορίσουν πόσοι και ποιοί από τους μεγάλες παίκτες που έχουν άδειες για νέες μονάδες θα προχωρήσουν στο επόμενο στάδιο.\nΓια μια θέση στις ΑΠΕ\nΜάχες και μάλιστα σκληρές θα δοθούν για μια θέση στο νέο τοπίο των ΑΠΕ καθώς υπάρχει ένα τεράστιο δυναμικό αιτήσεων και αδειών (που ξεπερνάει κατά πολύ τα 100 Γιγαβάτ) που αναζητά τρόπους να "μεταφραστεί" σε εγκατεστημένη ισχύ. Πέραν των γνωστών ελληνικών και ξένων ομίλων του χώρου, στις ΑΠΕ επιδιώκουν να επενδύσουν πολλοί εγχώριοι επιχειρηματίες από άλλους τομείς οικονομικής δραστηριότητας, πολύ μεγάλος αριθμός ξένων εταιρειών και funds, αλλά και ένα μεγάλο πλήθος ελλήνων μικροεπενδυτών για τους οποίους τα πράγματα γίνονται πιο δύσκολα.\nΟ ανταγωνισμός αναμένεται σκληρός και συνεπώς οι τιμές στις δημοπρασίες θα πέσουν χαμηλότερα, ενώ μια καινούργια αγορά, εκείνη των διμερών συμβολαίων ανάμεσα σε παραγωγούς και προμηθευτές ή μεγάλους καταναλωτές, αναμένεται να ξεκινήσει τα πρώτα βήματα.\nΣτον τομέα των ΑΠΕ δεν πρέπει να αγνοεί κανείς την επιχειρηματική διελκυστίνδα που αναμένεται να ενταθεί τη χρονιά αυτή, όσο προχωρά η εφαρμογή του target model, στο χώρο των Φορέων Σωρευτικής Εκπροσώπησης (ΦΟΣΕ), των επιχειρήσεων δηλαδή που εκπροσωπούν τους σταθμούς ΑΠΕ στις τέσσερις αγορές του χρηματιστηρίου ενέργειας.\nΟύτε, από την άλλη, το μεγάλο ανταγωνισμό στον τομέα του εξοπλισμού Ανανεώσιμων Πηγών Ενέργειας που πάει μαζί με την αναμενόμενη μεγάλης κλίμακας εγκατάσταση νέων φωτοβολταϊκών και αιολικών στη χώρα μας.\nΜάχες θα δοθούν και για την κατάληψη θέσεων στον τομέα της αποθήκευσης ενέργειας (στο κεντρικό σύστημα ή στα νησιά) με μεγάλους ελληνικούς και ξένους ομίλους να τοποθετούνται ήδη και να δημιουργούν συμφέροντα.\nΤο νέο πεδίο της ηλεκτροκίνησης\nΡαγδαία αναμένεται επίσης η επιχειρηματική δραστηριότητα και ανταγωνισμός στις business που δημιουργεί η ηλεκτροκίνηση. Δεν μιλάμε φυσικά μόνον για τις κινήσεις της αυτοκινητοβιομηχανίας, όσο για την προσπάθεια εταιρειών να "πιάσουν θέσεις" στους τομείς της φόρτισης ηλεκτροκίνητων οχημάτων και στην παροχή αντίστοιχων υπηρεσιών.\nΗ προίκα των αποκρατικοποιήσεων\nΕπιχειρηματικές μάχες, τέλος, και μάλιστα με παίκτες πολύ μεγάλου βεληνεκούς, θα δοθούν το 2021 στα πεδία των ενεργειακών αποκρατικοποιήσεων.\nΓια τη ΔΕΠΑ Υποδομών και τη ΔΕΠΑ Εμπορίας τα ονόματα είναι γνωστά (με τη δεύτερη να θεωρείται ικανή να αναδιατάξει το τοπίο στη λιανική της ενέργειας).\nΓια τον ΔΕΔΔΗΕ με την σπουδαία "προίκα" το ενδιαφέρον από το εξωτερικό έχει προδιαγραφεί. Για την Υπόγεια Αποθήκη της Νότιας Καβάλας τα τρία σχήματα που θα ανταγωνιστούν είναι επίσης γνωστά, με τη συμμετοχή ισχυρών ονομάτων.\nΤέλος γα τη διεκδίκηση της ΛΑΡΚΟ είναι πιθανόν να δούμε να εξελίσσεται μεγάλη μάχη και μάλιστα με τη συμμετοχή πολύ ισχυρών εγχώριων παικτών.\nΠΕΡΙΣΣΟΤΕΡΑ: Υποδομές, Αγορά, ΔΕΠΑ, ΔΕΔΔΗΕ, ΛΑΡΚΟ, Ηλεκτροκίνηση, ΔΕΗ


Οι μαθητές του 2ου Λυκείου Πύργου στα γραφεία της ΠΕΛΟΠΟΝΝΗΣΟΥ (Δείτε φωτογραφίες) - Pelop.gr\nΟι μαθητές του 2ου Λυκείου Πύργου στα γραφεία της ΠΕΛΟΠΟΝΝΗΣΟΥ (Δείτε φωτογραφίες)\nΕχετε το φύλλο με τη γέννησή μας;\nΗ επίσκεψη των μαθητών της Β΄ τάξεως του 2ου Λυκείου Πύργου δεν ήταν από τις συνηθισμένες. Κι αυτό διότι μας επιφύλασσε μία έκπληξη. Ανάμεσα στις μαθήτριες και στους μαθητές ήταν τέσσερις που την πρώτη μέρα της ζωής τους αποτέλεσαν ρεπορτάζ για την «Π».\nΗρθαν ως... συνάδελφοι\nΟι μαθητές του 2ου Λυκείου Πύργου επέλεξαν να επισκεφτούν την «Π» ως την ιστορικότερη επαρχιακή εφημερίδα (130 χρόνια). Μάλιστα οι ίδιοι εκδίδουν το περιοδικό «Ονειροδράσεις» για τρίτη χρονιά φέτος. Στο πλαίσιο της επίσκεψής τους ξεναγήθηκαν στις εγκαταστάσεις της εφημερίδας, ενημερώθηκαν για τον τρόπο έκδοσής της, για το επάγγελμα του δημοσιογράφου και ξεφύλλισαν παλιούς και νέους τόμους από το αρχείο της «Π». Τους μαθητές συνόδευαν οι φιλόλογοι, Τριανταφυλλιά Τζεβελέκου(επικεφαλής της έκδοσης του περιοδικού), Γιολάντα Αποστολοπούλου και Δώρα Μπουροπούλου.\nΟι μαθητές που μας επισκέφτηκαν ήταν από το τμήμα Β1: Αγγελόπουλος Χρήστος - Χρυσόστομος, Αγγελοπούλου Θάλεια, Αγκο Μπεσιάνα, Αθανασόπουλος Ελευθέριος, Αλεξόπουλος Μάριος, Αναστασόπουλος Ιωάννης, Ανδρουτσοπούλου Νεφέλη - Ελένη, Αρλέτης Αθανάσιος, Ασημακοπούλου Μαρία, Βαγγελάτος Ηλίας, Βασιλακόπουλος Αθανάσιος, Βασιλόπουλος Αλέξανδρος, Γαλανοπούλου Παναγιώτα, Γεωργιάδη Ασημίνα - Μαρία και Δαρζέντας Αρτέμιος. Από το τμήμα Β5 εκτός από τις τετράδυμες ήταν οι μαθητές: Αλτάνης Δημήτριος, Αριστειδόπουλος Δημήτριος, Βαρελάς Σπήλιος, Βορλόκας Ελευθέριος - Δημήτριος, Κάνιστρας Γεώργιος, Καράμπελα Αδαμαντία, Κατέβα Κωνσταντίνα, Κομιώτη Μαρία - Αννα, Λαμπρόπουλος Χαράλαμπος, Μπεττολί Αζάντε - Τζιοβάννα, Στράντζαλη Νίκη, Συριοπούλου Αναστασία, Υμερί Φιόρα και Χαμάκου Ροδάνθη.\n(Το ρεπορτάζ της Μαρίνας Ριζογιάννη δημοσιεύτηκε στην ΠΕΛΟΠΟΝΝΗΣΟ στο φύλλο της 3ης Μαρτίου 2016)


Ανακοινώθηκε από Πρίντεζι ο Χαραλαμπίδης - Onsports.gr\nΑλεξάνδρα Λούτση\t12 Απριλίου 2012, 13:02\nΑνακοινώθηκε από Πρίντεζι ο Χαραλαμπίδης\nΠαίκτης της Πρίντεζι και με τη… βούλα πλέον είναι ο Κώστας Χαραλαμπίδης, αφού οι διοικούντες τον ιταλικό σύλλογο ανακοίνωσαν την απόκτησή του.\nΟ 36άχρονος γκαρντ ολοκλήρωσε χθες (11/04) τις αγωνιστικές υποχρεώσεις του με τον ΚΑΟΔ, στην Α1, αλλά δεν θα βγει σε… διακοπές όπως οι συμπαίκτες του, αφού συμφώνησε να συνεχίσει την καριέρα του στη γείτονα χώρα, για λογαριασμό της Πρίντεζι. Οι Ιταλοί διεκδικούν την άνοδό τους στην πρώτη κατηγορία και περιμένουν από τον Κώστα Χαραλαμπίδη να τους βοηθήσει να πετύχουν το στόχο τους.\nΟ έμπειρος γκαρντ υπέγραψε συμβόλαιο συνεργασίας έως το τέλος της φετινής σεζόν, αντικαθιστώντας στο ρόστερ τον τραυματία Τζίμι Λι Χάντερ. Η άφιξή του στην Ιταλία αναμένεται σήμερα το απόγευμα (12/04, 18.30 τοπική ώρα).


e-ΤΡΑΠΕΖΑ ΦΙΛΟΛΟΓΙΚΩΝ ΘΕΜΑΤΩΝ: Ιανουαρίου 2016\nΜαρία Γιαγιάννου, Ο Μπαλαντέρ (μια ερωτική εξτραβαγκάντσα)\nΜπαλαντέρ; Εξτραβαγκάντσα; Τι στ' αλήθεια "θέλει να πει ο ποιητής" -ή πιο σωστά- η νεαρή συγγραφέας με τον τίτλο;\nΟ "Μπαλαντέρ", από το γαλλικό se balader (περιπλανιέμαι) είναι ο πλάνητας, αυτός που τριγυρνά, που περιφέρεται ως άλλος νομάδας. Η αναφορά στον "νομάδα" δεν μπορεί παρά να μας πάει συνειρμικά στo σύγχρονο νομαδικό υπο-κείμενο της μεταδομιστικής σκέψης, αυτό που έχει αντίληψη του μη σταθερού των ορίων, της ιστορικότητάς του ως υποκειμένου και της αφηγηματικότητας του σώματός του (οι απηχήσεις από το έργο της φεμινίστριας Ρόσι Μπραϊντότι είναι, νομίζω, παραπάνω από εμφανείς).\n"Εξτραβαγκάντσα" σημαίνει φαντασμαγορία, υπερθέαμα. Όρος που παραπέμπει στο θέατρο, στη σκηνή, εκεί όπου οι (και ερωτικοί) ρόλοι επιτελούνται. Στη διαρκή σκηνή ("Όλος ο κόσμος, μια σκηνή", ισχυρίζεται ο Σαίξπηρ) ενός ραγδαία μεταβαλλόμενου κόσμου γενικευμένης αμφιθυμίας, ποιο θέαμα θα μπορούσε να θεωρηθεί ως υπερβολικό (extravacant) και ποιοι οι ρόλοι που υπηρετούν τα γεννήματα μιας υπερβάλλουσας φαντασίας; Μήπως, μόνο ο Έρωτας και οι μπαλαντέρ του;\nΤο εξώφυλλο; Πυραμοειδές σύμπλεγμα τριών γυναικείων σωμάτων και πέντε κεφαλών (δύο αρσενικών α-σώματων κεφαλών, που φέρουν στα χέρια τους -εν είδει τροπαίου;- οι δύο από τις τρεις γυναίκες), σε μια άβολη στάση, που τονίζει την ευθραυστότητα και την ενσωματότητα των έμφυλων σχέσων αλλά και την προσπάθεια επίτευξης ισορροπίας και συμμετρίας. Το σώμα, η επιθυμία, η φαντασία, η σχεσιακότητα, μάς κλείνουν το μάτι πριν καν ανοίξουμε το βιβλίο.\nΟι ιστορίες; Πεζοποιήματα; Ποιητική πρόζα; Μεταμοντέρνο αφήγημα; Νουβέλα; Πώς να τις χαρακτηρίσεις; Μα, είπαμε: Ένα μεταμοντέρνο υπο-κείμενο έχει επίγνωση του μη σταθερού των ορίων...\nΑνοίγω το βιβλίο, διαβάζω τα περιεχόμενα: "Γλωσσολογία, Ονοματολογία, Παθοφυσιολογία...". Τομείς του επιστητού. Η πολλαπλότητα των ορθολογικοτήτων την οποία αντιπαραθέτει ο μεταμοντερνισμός στη μοναδική ορθολογικότητα της νεωτερικότητας και του Διαφωτισμού.\nΠλοκή δεν υπάρχει, κλασικοί χαρακτήρες επίσης. Ουσιαστικά το βιβλίο συντίθεται από 17 εξομολογήσεις ενός γυναικείου υποκειμένου, που χρησιμεύουν περισσότερο για να δημιουργηθεί μια ορισμένη ατμόσφαιρα στο βιβλίο, που σε τελική ανάλυση μοιάζει με μια γλωσσολογική αλληγορία.\nΒασικό εργαλείο της γραφής της, η μέθοδος της αντικειμενικής συστοιχίας, μέθοδος η οποία τις περισσότερες φορές χρησιμοποιείται με επιτυχία. Απλά αντικείμενα της καθημερινότητας, όπως τα τάπερ, γίνονται εκφραστές του άρρητου:\nΔεν μπορώ να ξεχάσω ότι εκείνη την εποχή με πλήγωναν ακόμα και τα τάπερ. Θυμάμαι τον εαυτό μου να κοιτάζει ένα τάπερ, από εκείνα που δεν κουμπώνουν καλά, και ένα κύμα απελπισίας να με πνίγει για τον ατελή κόσμο, όπου κανείς δεν μπορεί να βρει το καπάκι που του ταιριάζει κι έτσι όλοι χάσκουν μισάνοιχτοι, ανίκανοι να κουβαλήσουν οτιδήποτε στο εσωτερικό τους. Ό,τι πασχίζουν να βάλουν μέσα τους ξεχύνεται στο πρώτο κούνημα. Έλειπες και ήμουν ένα κακοπλυμένο τάπερ δίχως καπάκι. Πόσο κρίμα, πόσο κρίμα, σκεφτόμουν, κι εκείνο το μίζερο τάπερ έγινε η μόνη συντροφιά μου.\nΗ Γιαγιάννου γράφει ουσιαστικά έναν ύμνο στη ζωή και σε ό,τι την τροφοδοτεί, τον Έρωτα, σε μια εποχή ζόφου και δυσθυμίας. Γράφει για τη "Χώρα" του Αγέρωτα στην οποία κυβερνά το Σώμα των δύο εραστών και το πολίτευμα είναι η Κατατονία της Ευτυχίας.\nΤο σπουδαιότερο είναι ότι δεν γράφει με τυπογραφικά γράμματα αλλά με έκτυπα δαχτυλικά αποτυπώματα (σημαίνοντα). Λέξεις με όγκο που τις αγγίζεις, λέξεις με μυρωδιές που τις μυρίζεις, λέξεις με γεύσεις που τις γλείφεις, λέξεις με ήχους που τους ακούς. Γράφει έχοντας στο αφτί της τη φωνή του Μπαρτ:\nΩς προφορά, το σ’ αγαπώ ανήκει στην περιοχή της δαπάνης. Όσοι αποζητούν την προφορά της λέξης (λυρικοί, ψεύτες, πλανήτες), είναι υποκείμενα της Δαπάνης: δαπανούν τη λέξη, σάμπως να ήταν ιταμό (ποταπό) πράγμα η επανάκτησή της σε οποιονδήποτε χώρο. Βρίσκονται στο ακραίο όριο της γλώσσας, εκεί όπου η ίδια η γλώσσα (και ποιος άλλος θα το 'κανε στη θέση της;) αναγνωρίζει πως είναι ανέγγυος, πως δουλεύει χωρίς προστατευτικό δίχτυ.\nΗ Γιαγιάννου δεν δαπανά τον λόγο, τον αποσυνθέτει εις τα εξ ων συνετέθη, προκειμένου να συνθέσει τον δικό της ερωτικό λόγο, να κατασκευάσει την υπο-κειμενική της ανα-παράσταση του μη-αναπαραστάσιμου.\nΔεν γράφω για εσένα, γράφω εσένα. Γράφω εμένα που κυοφορώ εσένα, με έναν τρόπο που δεν είναι εγκυμοσύνη, με έναν τρόπο που προφανώς δεν είναι μητρότητα, με έναν τρόπο που είναι -πώς να το πω; -ψυχή. Καλύτερα ας το πω "ψίχα".\nΤελειώνω το βιβλίο και το αφήνω μέσα μου να κατασταλάξει δυο τρεις μέρες, προτού γράψω δυο λόγια.\nΘέλω να κλείσω κάπως πρωτότυπα και ασυνήθιστα, όπως το κείμενο που μόλις άφησα. Δεν ξέρω γιατί, το χέρι μου ανοίγει -από μόνο του (;)- μια σελίδα από τη συγκεντρωτική έκδοση των ποιημάτων της Κατερίνας Αγγελάκη Ρουκ:\nΜε τον έρωτα μαθαίνω / τι βάρος θα σηκώνεις εσύ για πάντα / -θεός ή επισκέπτης;- / μεταλαβαίνω το σώμα σου / το νερωμένο αίμα / γρατσουνισμένη απ' τα τόσα αντίθετα / θρησκεύομαι τη γοητεία / το σχήμα των δοντιών σου / στο παλιό μας μήλο (...)\nΔιαβάσαμε το βιβλίο συντροφιά με την Bjork (η Ελένη)\nκαι τον Χατζιδάκι (ο Δημήτρης).\nΣΥΝΑΝΑΓΝΩΣΗ: Ελένη Πατσιατζή - Δημήτρης Χριστόπουλος\nΑναρτήθηκε από Δημήτρης Χριστόπουλος στις 10:11 μ.μ. Δεν υπάρχουν σχόλια:


Ημέρα γηπεδούχων στο Τσάμπιονς Λιγκ - NOTOSPORT\nΤετάρτη, 17 Φεβρουάριος 2016 16:00\nΗμέρα γηπεδούχων στο Τσάμπιονς Λιγκ\nΑκόμη δύο μεγάλα παιχνίδια περιλαμβάνει το σημερινό πρόγραμμα των πρώτων αγώνων της φάσης των «16» του Τσάμπιονς Λιγκ.\nΗ Ρόμα υποδέχεται τη Ρεάλ Μαδρίτης, την ίδια ώρα που η πρωτάρα Γάνδη φιλοξενεί τη Βόλφσμπουργκ. Γεμάτο πρόγραμμα υπάρχει και στην Α1 μπάσκετ της Ελλάδας, όπου επίσης θα ενδιαφερθούμε στοιχηματικά. Πριν περάσουμε στην ανάλυση των προτάσεων, μην ξεχνάτε ότι στο Betarades.gr μπορείτε να ενημερωθείτε για τις προσφορές όλων των νόμιμων στοιχηματικών εταιριών, μια εκ των οποίων είναι η Betshop.\nΠροστατεύει την έδρα της η Ρόμα\nΞεκινάμε τα προγνωστικά μας από το μεγάλο ματς της ημέρας, Ρόμα –Ρεάλ Μαδρίτης, όπου θα επιλέξουμε το 1Χ σε απόδοση 2.08. Μια ιδιαίτερα δύσκολη αποστολή καλείται να φέρει σε πέρας η Ρόμα, που δεν είναι το φαβορί στο «ζευγάρωμα» με τη Ρεάλ Μαδρίτης. Οι «τζιαλορόσι» έχουν αλλάξει την εικόνα τους μετά την έλευση του Λουτσιάνο Σπαλέτι στα μέσα Ιανουαρίου, προέρχονται από τέσσερις διαδοχικές νίκες στη Serie A και δείχνουν ότι έχουν βρει την ταυτότητα τους, ωστόσο τα τελευταία χρόνια πάντα παρουσιάζονταν κατώτεροι των περιστάσεων σε τόσο μεγάλα ματς, όπου μάλιστα δεν απέφυγαν κάποιους ιστορικούς διασυρμούς (Μπάγερν, Μπαρτσελόνα). Το βέβαιο, πάντως, είναι ότι το κλίμα στους Ρωμαίους είναι πολύ καλό μετά τις σερί επιτυχίες και άπαντες περίμεναν πως και πως τις κόντρες με τη Ρεάλ. Στον αντίποδα, η ομάδα της Μαδρίτης είναι το φαβορί για την πρόκριση, οτιδήποτε διαφορετικό θα αποτελέσει μια πολύ μεγάλη αποτυχία και έκπληξη τεραστίων διαστάσεων. Μπορεί η παράδοση των Μαδριλένων στην Ιταλία να είναι κάκιστη (κέρδισαν τελευταία φορά τη σεζόν 1987-1988), εντούτοις τόσο η φόρμα τους, όσο και η ποιότητα τους δε μας επιτρέπουν να περιμένουμε κάτι άλλο εκτός απ’ την πρόκριση τους. Σε καλή κατάσταση οι Ισπανοί, προέρχονται από τρεις σερί νίκες κόντρα σε Εσπανιόλ (6-0), Γρανάδα (1-2) και Αθλέτικ Κλαμπ (4-2), συνάντησαν προβλήματα μόνο στο εκτός έδρας ματς με τη Γρανάδα, όπου κέρδισαν με γκολ στο 85’. Ποντάρουμε στο καλό μομέντουμ της Ρόμα κα την κακή παράδοση της Ρεάλ στην Ιταλία και πάμε με το 1Χ.\nΜπορεί τον «Άσσο» η Γάνδη\nΣυνεχίζουμε με το άλλο ματς της ημέρας στο Τσάμπιονς Λιγκ, Γάνδη – Βόλφσμπουργκ, όπου θα επιλέξουμε το 1 DNB σε απόδοση 2.02 (Draw No Bet ή Ισοπαλία Όχι Στοίχημα: Το ποντάρισμα επιστρέφεται σε περίπτωση ισοπαλίας). Στην παρθενική της εμφάνιση στους ομίλους του Τσάμπιονς Λιγκ η Γάνδη κατάφερε να κερδίσει το στοίχημα της πρόκρισης για τη φάση των «16», καταφέρνοντας να κατακτήσει τη δεύτερη θέση του 8ου ομίλου. Το συγκρότημα του Βανχάζεμπρουκ συγκέντρωσε συνολικά δέκα βαθμούς (τρεις νίκες, μία ισοπαλία, δύο ήττες/ 8-7 τα γκολ), πέντε λιγότερους από την πρωτοπόρο Ζενίτ Αγίας Πετρούπολης και τέσσερις περισσότερους από την τρίτη Βαλένθια. Αξίζει να σημειώσουμε πως η βελγική ομάδα προέρχεται από τρεις σερί νίκες στη διοργάνωση. Απ’ την άλλη, την πρώτη θέση του 2ου ομίλου κατάφερε να κατακτήσει η Βόλφσμπουργκ, αφήνοντας δεύτερη την Αϊντχόφεν και εκτός συνέχειας την Μάντσεστερ Γιουνάιτεντ! Πιο συγκεκριμένα, το συγκρότημα του Χέκινγκ κατάφερε να συγκεντρώσει 12 βαθμούς (τέσσερις νίκες, δύο ήττες/ 9-6 τα γκολ), δύο περισσότερους από τους Ολλανδούς και τέσσερις από τους Άγγλους. Στην τελευταία αγωνιστική των ομίλων, μετά από μία συναρπαστική αναμέτρηση, οι «λύκοι» κατάφεραν να επικρατήσουν εντός έδρας με 3-2 της Μάντσεστερ Γιουνάιτεντ. Οι Βέλγοι είναι ισχυροί εντός έδρας, θεωρούμε ότι μπορούν να πάρουν ακόμη μια νίκη.\nΜε το Over 147.5 στην Κηφισιά\nΟλοκληρώνουμε τις προτάσεις μας απ’ την αναμέτρηση Κηφισιά – Καβάλα για την ελληνική Α1, όπου επιλογή μας είναι το Over 147.5 πόντοι σε απόδοση 1.91. Η Καβάλα του Στηβ Γιατζόγλου ταξίδεψε στην Αθήνα με ένα πολύ μεγάλο πρόβλημα, την απουσία του πολύτιμου Χρήστου Ταπούτου, οπότε δύσκολα θα καταφέρει να παρουσιαστεί ανταγωνιστική απέναντι σε μια καλύτερη ομάδα, που παίζει το καλύτερό της μπάσκετ μέσα στο 2016. Αντί να ασχοληθούμε με τον «άσσο», επειδή έχει προσφερθεί ψηλά το χάντικαπ, περίπου στους 10 πόντους, θα πάμε με το Over 147.5 που έχει επαληθευθεί στα τρία από τα τέσσερα τελευταία ματς της Κηφισιάς και συγκεκριμένα 87-77 με Κόροιβο, 115-79 με Τρίκαλα, 97-92 με ΠΑΟΚ ενώ το τέταρτο ματς ήταν το 74-70 με το Λαύριο. Η Καβάλα διαθέτει την χειρότερη άμυνα της Α1 με 81 πόντους παθητικό ανά αγώνα και πριν τα χαμηλά σκορ με τον Απόλλωνα (συνηθίζει χαμηλά σκορ) και την εσχάτως άκρως αμυντική ΑΕΚ του Ζντοβτς είχε νικήσει 72-78 στην Αμαλιάδα, είχε νικήσει 90-72 τα Τρίκαλα και είχε ηττηθεί 99-63 από το Λαύριο. Οι 78.5 πόντοι που σκοράρει η Κηφισιά εντός μπορούν να γίνουν πάνω από 80 με αντίπαλο την Καβάλα και να επαληθευθεί ένα εύκολο Over 147.5.\nΠερισσότερα σε αυτή την κατηγορία: « Παίρνει προβάδισμα η Παρί, αντέχει η Ζενίτ Στήριγμα η Φενέρμπαχτσε, με χάντικαπ ο Αστέρας »


Σαν σήμερα: Η 16η Φεβρουαρίου στην ιστορία - CNN.gr\nΑνανεώθηκε: Τρίτη, 16 Φεβρουαρίου 2021 08:38\n1821. Αποφασίζεται στο Κισνόβιο της Βεσσαραβίας (σημερινό Κισινάου της Μολδαβίας) η κήρυξη της Ελληνικής Επανάστασης από τον Αλέξανδρο Υψηλάντη.\n1931. Γερμανοί στρατιώτες μοιράζουν φαγητό σε συσσίτιο για τους φτωχούς, στο Βερολίνο.\n1943. Οι ιταλικές κατοχικές δυνάμεις εκτελούν 150 κατοίκους του χωριού Δομένικο Λάρισας, σε αντίποινα για τον θάνατο εννέα ιταλών στρατιωτών από δυνάμεις του ΕΛΑΣ.\n1950. Ο Σάχης του Ιράν, Ρεζά Παχλεβί διαβάζει τον εναρκτήριο λόγο του στην πρώτη συνεδρίαση της πρώτης Γερουσίας της χώρας του.\n1954. Η Μέρλιν Μονρόε στην πρώτη της στάση, στο Αρχηγείο των Πεζοναυτών, κατά τη διάρκεια της τετραήμερης περιοδείας της στην Κορέα.\n1959. Ο Φιντέλ Κάστρο υπογράφει στην Αβάνα το έγγραφο με το οποίο επικυρώνεται η ανάληψη εκ μέρους του της πρωθυπουργίας της Κούβας. Αριστερά του ο Πρόεδρος Μανουέλ Ουρούτια, περιμένει να υπογράψει κι εκείνος. Ο Κάστρο διαδέχεται το Μίρο Καρντόνα, που φαίνεται στο κέντρο.\n1964. Ο Γεώργιος Παπανδρέου και η Ένωση Κέντρου κερδίζουν τις εκλογές με ποσοστό 52,8% (171 έδρες). Η ΕΡΕ λαμβάνει 35,2% (107 έδρες) και η ΕΔΑ 11,8% (22 έδρες).\n1969. Ο Τζον Κένεντι, γιος της Τζάκι Ωνάση και του Τζακ Κένεντι, συνοδεύει τον πατριό του, Αριστοτέλη Ωνάση, στο εστιατόριο Trader Vic's, στη Νέα Υόρκη.\n1969. Ο Πρόεδρος Νίξον στο γραφείο του. Για πάνω από 20 χρόνια μόνο οι εισαγγελείς άκουγαν τις 3,700 ώρες συνομιλιών που ηχογράφησε κρυφά ο Νίξον κατά τη διάρκεια της προεδρίας του. Η κυβέρνηση έδωσε σε κοινή χρήση 201 ώρες από αυτές τις συνομιλίες, το 1996.\n1976. Η Ελίζαμπεθ Τέιλορ και σύζυγός της Ρίτσαρντ Μπάρτον φεύγουν από το αεροδρόμιο της Νέας Υόρκης. Η Τέιλορ έχει μόλις καταφτάσει από τη Γενεύη, απ’ όπου έφερε και το σκύλο.\n1977. Ο Πολ «Ace» Φρέλεϊ, κιθαρίστας του συγκροτήματος KISS, παίζει με μια κιθάρα Les Paul κατά τη διάρκεια συναυλίας στο Δημαρχείο του Χάρφορντ στο Κονέκτικατ.\n1982. Η Φάρα Φόσετ φεύγει από το δικαστήριο στο Λος Άντζελες, λίγο μετά την απόφαση του δικαστή Harry Schaefer ότι το σπίτι -αξίας 2.5 εκατομμυρίων δολαρίων- στο οποίο έμενε η Φόσετ με τον εν διαστάσει σύζυγό της Λι Μέιτζορς, ανήκει και στους δύο.\n1983. Ο Γιάσερ Αραφάτ, ηγέτης της P.L.O.\n1989. Φορώντας τη ζώνη ενός αιχμάλωτου Σοβιετικού στρατιώτη, ένας Αφγανός αντάρτης ακουμπάει σε έναν τοίχο διάτρητο από βολές. Είναι μόλις 13 ετών και μέλος μιας επίλεκτης μονάδας ανταρτών που κατάφερε να διεισδύσει στην πόλη Γκάνζι.\n1992. Ο υποψήφιος των Δημοκρατικών για την προεδρία, Μπιλ Κλίντον, χαιρετάει τους υποστηρικτές του κατά τη διάρκεια συγκέντρωσης στο σχολείο του Nashua. Η συγκέντρωση γίνεται για τις προκαταρκτικές του Νιού Χάμσαϊρ.\n1993. Μια Βόσνια γυναίκα και ο γιος της στέκονται πίσω από ένα σπασμένο παράθυρο σε ένα κτήριο που δέχθηκε την επίθεση ελεύθερων σκοπευτών στο Σαράγιεβο το 1993. Κάποιες περιοχές της πόλης είναι χωρίς νερό και ρεύμα. Καθ’ όλη τη διάρκεια της ημέρας η πόλη δέχεται πυρά πυροβολικού και ελεύθερων σκοπευτών.\n1997. Η Ελίζαμπεθ Τέιλορ με το φίλο της Μάικλ Τζάκσον, φτάνουν στο θέατρο Pantages, στο Χόλιγουντ, όπου θα γίνει ένα πάρτι για τα 65α γενέθλια της Τέιλορ.


Υεμένη, μια ολόκληρη γενιά εξοντώνεται | LatoNews\nΗ Υεμένη βυθίζεται στην «κόλαση» του πολέμου. Οι συγκρούσεις εμποδίζουν τρόφιμα και λοιπή ανθρωπιστική βοήθεια να φτάσει στη χώρα. Πέντε εκατομμύρια παιδιά κινδυνεύουν από έναν άνευ προηγουμένου λιμού. Μια ολόκληρη γενιά εξοντώνεται. Σύμφωνα με την οργάνωση Save the Children, οι προμήθειες έχουν σταματήσει να περνούν από το εμπόλεμο λιμάνι της Χοδέιντα στην Ερυθρά Θάλασσα. Αυτό σημαίνει ότι επιπλέον ένα εκατομμύριο παιδιά κινδυνεύουν να πεινάσουν καθώς οι τιμές των τροφίμων και των μεταφορών αυξάνονται. Οι τιμές των τροφίμων έχουν αυξηθεί κατά μέσο όρο κατά 68% από το 2015. Σε κάποιες περιοχές οι τιμές έχουν διπλασιαστεί. Το νόμισμα της Υεμένης έχει υποτιμηθεί σχεδόν κατά 180%. Η τιμή των καυσίμων όπως η βενζίνη και το γκάζι αυξήθηκε κατά 25% μεταξύ Νοεμβρίου και Σεπτεμβρίου. «Αυτός ο πόλεμος κινδυνεύει να σκοτώσει μια ολόκληρη γενιά παιδιών στη χώρα. Τα παιδιά αντιμετωπίζουν πολλαπλές απειλές. Από τις βόμβες έως την πείνα, αλλά και ασθένειες όπως η χολέρα», λέει ο Χέλε Θόρνινγκ Σμιντ, Διευθύνων Σύμβουλος της Save the Children. «Σε ένα νοσοκομείο που επισκέφτηκα στη βόρεια Υεμένη, τα μωρά ήταν πολύ αδύναμα για να κλάψουν. Το σώμα τους εξαντλείται από την πείνα. Εκατομμύρια παιδιά δεν ξέρουν πότε ή αν θα φάνε το επόμενο γεύμα τους», προσθέτει. Σύμφωνα με την ΜΚΟ, συνολικά περισσότερο από τα δυο τρίτα του πληθυσμού της Υεμένης, περίπου το 64,5%, δεν γνωρίζει από που θα λάβει το επόμενο γεύμα του. Κι αυτό ενώ 18 εκατομμύρια άνθρωποι εξαρτώνται από την ανθρωπιστική βοήθεια για να φάνε προκειμένου να επιβιώσουν. Πρόκειται συνολικά το 80% του πληθυσμού.\nΕκτός από την πείνα ο αποκλεισμός του λιμανιού συνέβαλε και στην εξάπλωση της επιδημίας της χολέρας λόγω της έλλειψης φαρμάκων. Σύμφωνα με έκθεση του Παγκόσμιου Οργανισμού Υγείας, από τον Απρίλιο του 2017 έως τον Ιούλιο του 2018 υπήρξαν πάνω από 1,1 κρούσματα χολέρας. Τουλάχιστον 2.310 άνθρωποι έχασαν τη ζωή τους από τη νόσο. Τα περισσότερα θύματα ήταν παιδιά. Η επιδημία χολέρας στην Υεμένη είναι η χειρότερη από τότε που άρχισαν να καταχωρούνται στατιστικά στοιχεία το 1949. Το προηγούμενο ρεκόρ ήταν της Αϊτής όπου καταγράφηκαν 800.000 περιπτώσεις μεταξύ του 2010 και 2017. Η Υεμένη ξεπέρασε αυτόν τον αριθμό μέσα σε μισό χρόνο από τότε που καταγράφηκαν τα πρώτα κρούσματα. Οι βασικοί λόγοι που οδήγησαν στην επιδημία χολέρας ήταν η μόλυνση του πόσιμου νερού από σκουπίδια που σαπίζουν καθώς δεν γίνεται διακομιδή εξαιτίας του πολέμου, τα κατεστραμμένα συστήματα αποχέτευσης και τα εργοστάσια φιλτραρίσματος που έπαψαν να λειτουργούν εξαιτίας της έλλειψης καυσίμων ή της καταστροφής τους από τους βομβαρδισμούς. Ο πόλεμος της Υεμένης Η Υεμένη πλήττεται από το 2014 από συγκρούσεις μεταξύ ανταρτών Σιιτών Χούτι και στρατευμάτων πιστών στον εξόριστο πρόεδρο Μανσούρ Χαντί. Μια συμμαχία υπό την ηγεσία της Σαουδική Αραβίας με την υποστήριξη των ΗΠΑ, επενέβη το 2015 υπέρ του πρόεδρου κατηγορώντας τους Χούτι ότι υποστηρίζονται από το Ιράν, κάτι που η Τεχεράνη αρνείται. Η συμμαχία υπό την Σαουδική Αραβία έχει πραγματοποιήσει περισσότερες από 16.000 αεροπορικές επιδρομές στις περιοχές που βρίσκονται υπό την εξουσία των Χούτι. Τα αεροπορικά χτυπήματα στοχεύουν νοσοκομεία, εργοστάσια, εγκαταστάσεις νερού και ηλεκτρικού ρεύματος ακόμη και χώρους με πολύ κόσμο, όπως χώρους που γίνονται γάμοι ή κηδείες. Σύμφωνα με τον ΟΗΕ, τουλάχιστον 10.000 άνθρωποι έχουν σκοτωθεί στον πόλεμο, αλλά ο αριθμός των νεκρών που δεν έχει ενημερωθεί για παρά πολύ καιρό είναι βέβαιο πως είναι πολύ υψηλότερος. Τον περασμένο μήνα που υπήρξαν κάποια διαθέσιμα στοιχεία για τις αεροπορικές επιδρομές της Σαουδικής Αραβίας κατεγράφησαν 277 χτυπήματα στην Υεμένη. Το 43% αφορούσε μη στρατιωτικούς χώρους. Οι 101 αεροπορικές επιδρομές καταγράφηκαν στο λιμάνι Χοδέιντα στο οποίο η συμμαχία έχει επιβάλει και μερικό αποκλεισμό. Το λιμάνι αποτελεί βασικό σκηνικό έντονων συγκρούσεων το τελευταίο διάστημα καθώς ο συνασπισμός το σφυροκοπά ανελέητα με τη δικαιολογία ότι αποτελεί πύλη εισόδου όπλων για τους Χούτι. Ωστόσο, οι οργανισμοί αρωγής προειδοποιούν ότι οι βομβαρδισμοί στο ζωτικής σημασίας λιμάνι για την είσοδο της ανθρωπιστικής βοήθειας στη χώρα, θα μπορούσαν να μειώσουν κι άλλο τις ποσότητες καυσίμων και τροφίμων με αποτέλεσμα να αυξηθούν κι άλλο οι τιμές και κατά συνέπεια η ανάγκη για ανθρωπιστική βοήθεια που δεν μπορεί να έρθει από πουθενά. Στην πραγματικότητα ο αποκλεισμός του λιμανιού είναι καταπάτηση του διεθνούς δικαίου. Ο ρόλος των ΗΠΑ Οι ΗΠΑ ενεπλάκησαν στον πόλεμο με δικαιολογία τη στήριξη του Ιράν στους Χούτι και τον κλασικό δεδηλωμένο στόχο τους για την καταπολέμηση της τρομοκρατίας στην Μέση Ανατολή που χρησιμοποίησαν και στο παρελθόν για να διεξάγουν καταστροφικούς πολέμους, όπως για παράδειγμα στο Αφγανιστάν. Όπως και σε αυτούς τους πολέμους, έτσι και στην Υεμένη ο στόχος δεν φαίνεται ούτε να επιτυγχάνεται, ούτε να επιδιώκεται. Αντίθετα η επέμβαση καταλήγει στον σφαγιασμό του άμαχου πληθυσμού. Η εμπλοκή των ΗΠΑ στον πόλεμο της Υεμένης – που εντάθηκε επί Τραμπ – έχει ήδη αρχίσει να ξεσηκώνει αντιδράσεις εντός Κογκρέσου. Ωστόσο, αντιδράσεις υπήρξαν και επί Ομπάμα χωρίς αυτό να επηρεάσει στο ελάχιστο την πολιτική του. Έτσι φαίνεται απίθανο να επηρεάσει τον Τραμπ που δείχνει να έχει εμμονή με το Ιράν. Και ο οποίος τώρα πουλά απίστευτες ποσότητες όπλων στις μοναρχίες του Κόλπου. Στο μεταξύ, η εμπλοκή του Ιράν στον πόλεμο υπό την μορφή της στήριξης των Χούτι με όπλα δείχνει αστήριχτη. Ο αποκλεισμός της χώρας δεν θα επέτρεπε κάτι τέτοιο ενώ οι λεηλασίες στρατιωτικών βάσεων από τους αντάρτες θα μπορούσαν να τους εξασφαλίζουν αρκετά όπλα. Η επιρροή του Ιράν στην Υεμένη αναμφίβολα έχει αυξηθεί από το 2015, αλλά η θεωρία ότι βρίσκεται πίσω από τους Χούτι και επομένως πίσω από τον εμφύλιο δεν είναι παρά μια υπεραπλούστευση. Επιπλέον τα στοιχεία της συμπεριφοράς της συμμαχίας υπό τη Σαουδική Αραβία δεν δείχνουν σε καμία περίπτωση έναν πόλεμο κατά της τρομοκρατίας. Για παράδειγμα τα Εμιράτα πραγματοποιούν χτυπήματα μόνα τους και υποστηρίζουν μια απόσχιση στη Νότια Υεμένη. Την ίδια στιγμή, οι αεροπορικές επιδρομές εξοργίσουν τους κατοίκους της Υεμένης. Η καταστροφή των σπιτιών τους και ο θάνατος των αγαπημένων τους, τους σπρώχνει προς την AQAP, παρακλάδι της Αλ Κάιντα στην αραβική χερσόνησο. Εν ολίγοις, ο πόλεμος κατά της τρομοκρατίας έχει καταλήξει σε έναν πόλεμο που γεννά τρομοκρατία, όπως σημειώνει σε ανάλυσή της η Le Monde Diplomatique. Στην Υεμένη οι ΗΠΑ, υποστηρίζουν μια καταστροφική στρατιωτική παρέμβαση για την οποία, αν δεν έχει κάποιος εταιρεία όπλων είναι δύσκολο να βρει δικαιολογία. Πηγη: tvxs.gr


Τι είπε ο Σταθάκης για την αναπτυξιακή διάσταση της Συμφωνίας των Πρεσπών - CorfuPress.com\nΤι είπε ο Σταθάκης για την αναπτυξιακή διάσταση της Συμφωνίας των Πρεσπών\n«Η ενναλακτική στρατηγική του ΣΥΡΙΖΑ – ΠΣ για την αξιοποίηση του ταμείου ανάκαμψης»\nΤι είπε ο Σταθάκης στο 2nd InvestGR Forum 2019\nΜονογράφηκε η σύμβαση για τα πετρέλαια στο Ιόνιο\n«Αποκαθίσταται ένας ιστορικός φυσικός χώρος, που για αιώνες αποτελούσε το πεδίο επενδυτικών, εμπορικής, πολιτιστικής συναλλαγών μεταξύ της Ελλάδας και των γειτόνων της και αυτό είναι το απόλυτο και καθολικό όφελος της Συμφωνίας των Πρεσπών». Ο βουλευτής Χανίων του ΣΥΡΙΖΑ και Υπουργός Περιβάλλοντος και Ενέργειας, Γιώργος Σταθάκης, ήταν κεντρικός ομιλητής, το απόγευμα της Πέμπτης, σε εκδήλωση που πραγματοποίησε το τμήμα Διεθνών Σχέσεων και Εξωτερικής Πολιτικής του ΣΥΡΙΖΑ, στην αίθουσα εκδηλώσεων του Βιοτεχνικού Επιμελητηρίου Αθηνών. Θέμα της συζήτησης ήταν η «Αναπτυξιακή Διάσταση της Συμφωνίας των Πρεσπών» και σε αυτή συμμετείχαν και άλλα μέλη της κυβέρνησης, του ΣΥΡΙΖΑ και πλήθος προσκεκλημένων.\nΟ κ. Σταθάκης ξεκίνησε την ομιλία του υπογραμμίζοντας ότι η μοναδική μορφή με την οποία υπάρχει στο σύγχρονο κόσμο κρατική υπόσταση είναι το εθνικό κράτος, για το οποίο αφετηρία και σημείο αναφοράς υπήρξε η Γαλλική Επανάσταση. Από αυτή προέκυψε η διάκριση των εξουσιών και οι αρχές της ελευθερίας (οικονομικής και πολιτικής), της ισότητα απέναντι στον Νόμο και των ίσων ευκαιριών, καθώς και της αδελφοσύνης, που ωθεί στον ενδιαφέρον για τον συνάνθρωπο. Αρχές που αποτυπώνονται στα συντάγματα όλων των χωρών του κόσμου.\nΑν και επί δύο αιώνες υπήρξαν και άλλες μορφές κράτους (παλιές αυτοκρατορίες, βαριά αποικιοκρατία, κλασσικός ιμπεριαλισμός, συμπράξεις πολυεθνικών κρατών όπως η Σοβιετική Ένωση), σήμερα το εθνικό κράτος αποτελεί τη μόνη καταστατική μορφή. Και στη βάση αυτή, ο τρόπος με τον οποίο δομούνται τα εθνικά κράτη είναι πανομοιότυπος: «Αφετηρία είναι οι φιλόλογοι – οι άνθρωποι που φτιάχνουν τη γλώσσα, δεδομένου ότι όλες οι ομιλούμενες γλώσσες είναι σύγχρονες. Χαρακτηριστικό παράδειγμα: ο Αδαμάντιος Κοραής, απομονωμένος στο Άμστερνταμ, αποφασίζει να δημιουργήσει γραμματική, συντακτικό και λεξιλόγιο για την ελληνική γλώσσα, ενόψει της Επανάστασης και της δημιουργίας του ελληνικού εθνικού κράτους».\nΗ διάδοση γίνεται μέσω του Τύπου και των σχολείων. Το ίδιο συμβαίνει σε όλες τις άλλες βαλκανικές χώρες. Ο κ. Σταθάκης περιέγραψε συνοπτικά τις παρόμοιες διαδρομές που είχαν τα βουλγαρικά, τα αλβανικά κι αργότερα τα τουρκικά. Στάθηκε περισσότερο στην περίπτωση των σερβοκροάτικων, όπου είναι ιδιαίτερα εμφανής η επίδραση πολιτικών και οικονομικών παραμέτρων: Το 1850 οι πιο επιφανείς φιλόλογοι Σερβίας και Κροατίας συμμετέχουν στο περίφημο Συνέδριο της Βιέννης, όπου αποφαίνονται ότι είναι εφικτό να δημιουργηθεί μια κοινή γλώσσα, που θα γράφεται με κυριλλικό αλφάβητο από τους Σέρβους και με λατινικό από τους Κροάτες. Αυτό συμβαίνει σε μια περίοδο όπου κυριαρχεί η αντίληψη ότι τα μικρά κράτη δεν έχουν μέλλον και επικρατούν τα μεγαλύτερα. Για τον λόγο αυτό προκρίνεται η ένωση των δύο χωρών, που τελικά συμβαίνει μετά τον Α’ Παγκόσμιο Πόλεμο.\n«Μένει έτσι μια περιοχή στην οποία υπάρχει ένα μείζον γλωσσικό ζήτημα: υπάρχει σλαβική μακεδονική γλώσσα ή όχι;». Από το 1880 και μετά η Βουλγαρία ισχυρίζεται ότι πρόκειται για βουλγαρική γλώσσα, ενώ η σλαβομακεδονική πλευρά μιλά για διακριτή γλώσσα, που ανήκει στην οικογένεια των νοτιοσλαβικών. Η διαφωνία έχει ιδιαίτερη σημασία, καθώς η μη ύπαρξη διαφορετικής γλώσσας υποστηρίζει την ιδέα της Μεγάλης Βουλγαρίας. Η ελληνική πλευρά πάνω από 100 χρόνια υποστήριζε, σιωπηλά ή ηχηρά, ότι η γλώσσα είναι διακριτή. «Και όταν τελικά η γλώσσα εμφανίζεται, μεταπολεμικά, η ελληνική θέση ήταν υποτονική, σιωπηλή ή αποδοχής, με τον ένα ή τον άλλο τρόπο».\n«Πέραν της γλώσσας, κάθε επίδοξος διεκδικητής ενός εθνικού κράτους πρέπει, επίσης, να αποδείξει ότι υπάρχει διά μέσω των αιώνων και δεν είναι προσωρινός – φευγαλέος. Η ιδέα της καταγωγής από μία μακραίωνη ιστορία». Για την Ελλάδα ήταν εύκολη η σύνδεση με την Ιστορία ενώ τις δικές τους αφηγήσεις δημιούργησαν και οι περισσότεροι γείτονές μας. Στην ΠΓΔΜ «το… παράκαναν κι έφτιαξαν μια βαριά ιστορική συνέχεια αναφερόμενοι στον Μ. Αλέξανδρο και τον Βουκεφάλα, προσπαθώντας να διαφοροποιηθούν προφανώς με ανιστόρητο τρόπο, καθώς η αφετηρία τους βρίσκεται στον 7ο αιώνα: Τότε έρχονται στην περιοχή 4 ρεύματα Σλάβων, με διακριτά στοιχεία το κάθε ένα και μάλιστα ένα φτάνει μέχρι την Πελοπόννησο».\nΤέλος, ένα τρίτο, βασικό στοιχείο, του εθνικού κράτους είναι η χάραξη των συνόρων. «Στα Βαλκάνια οι πληθυσμοί ήταν ιδιαίτερα ανάμεικτοι και γι’ αυτό μας ταλαιπώρησε ιδιαίτερα η χάραξη των συνόρων. Τελικά μία αποδείχτηκε η λύση: ο πόλεμος. Τα σύνορα φτιάχτηκαν μέσα από πόλεμο, με νικητές και ηττημένους. Και από τις διεθνείς συνθήκες που ακολούθησαν τους πολέμους». Μετά τη χάραξη των συνόρων στον 20ο αιώνα, βασική αρχή είναι ότι δεν τίθεται θέμα επαναχάραξης συνόρων, το οποίο θα δημιουργούσε ένα νέο κύκλο αστάθειας.\nΣτην βάση αυτών των τριών στοιχείων, η διαμάχη ανάμεσα στην Ελλάδα και την ΠΓΔΜ αφορούσε:\n1. την Ιστορία και τη δίκαιη και απόλυτα δικαιολογημένη πάγια θέση της Ελλάδας περί ανιστόρητων αναφορών (Μ. Αλέξανδρος, Βουκεφάλας κλπ)\n2. άρθρα στο γειτονικό Σύνταγμα που παραπέμπουν σε εν δυνάμει αλυτρωτισμό και άρα αμφισβητούν τα σύνορα\n3. την ονομασία της χώρας\nΕπιπλέον, όλα τα εθνικά κράτη πρέπει να αναγνωριστούν από τη διεθνή κοινότητα – είτε πρόκειται για τις Μεγάλες Δυνάμεις, τον 19ο αιώνα, είτε για Διεθνείς Οργανισμούς, τον 20ο αιώνα. «Η άλλη πλευρά επί δεκαετίες ήταν ανελαστική και υιοθετούσε μια σκληρή γραμμή, στη βάση της υπόθεσης ότι σιγά – σιγά οι υπόλοιπες χώρες θα την αναγνωρίσουν. Αυτή η στρατηγική αποδείχθηκε πετυχημένη αλλά είχε ως μειονέκτημα την ένταξη σε Διεθνείς Οργανισμούς, όπου η Ελλάδα έχει βέτο». Έτσι προέκυψε μια εμπλοκή διαρκείας.\n«Τι άλλαξε; Πρώτον, η ηγεσία στα Σκόπια είναι πλέον διατεθειμένη να συζητήσει ρεαλιστικά και ανοικτά για σύνθετη ονομασία, για την ιστορική πραγματικότητα και για αλλαγές στο Σύνταγμα. Δεύτερον, οι διεθνείς οργανισμοί επεκτείνονται στην περιοχή, καθώς τα Δυτικά Βαλκάνια αποτελούν μια περιοχή επέκτασης». Με τον τρόπο αυτό διαμορφώθηκε ένα πεδίο σημαντικών συγκλίσεων και προέκυψε η δυνατότητα εξεύρεσης λύσης με τρόπο που ικανοποιεί και τα τρία πάγια αιτήματα της ελληνικής εξωτερικής πολιτικής. Το σημαντικότερο, όμως, είναι ότι «η ενοποίηση των βαλκανικών οικονομιών σε έναν ενιαίο ευρωπαϊκό χώρο, όπου ανοίγονται τεράστιες δυνατότητες και για την Ελλάδα και για τους γείτονες».\nΥπό το νέο πρίσμα, «οι οικονομικές σχέσεις που είναι και σήμερα υπαρκτές αποκτούν εκ των πραγμάτων μια πολύ διαφορετική δυναμική». Ως ενδεικτικό παράδειγμα ανέφερε την αγορά ενέργειας: είναι άλλο να υπάρχουν δύο αγορές με διαφορετικό θεσμικό καθεστώς και άλλο να έχουν κοινό θεσμικό πλαίσιο και ποικίλες διασυνδέσεις. «Ξαφνικά αλλάζει ο χάρτης στον οποίο κινούμασταν – δεν ήμασταν στο μηδέν. Και μόνο, όμως, που άνοιξε η συζήτηση, από τον Ιούνιο, έχουν γίνει 4-5 πολύ μεγάλες αλλαγές και συζητήσεις για ενεργειακές διασυνδέσεις. Πολλαπλασιάστε όλο αυτό με την ευκολία που θα κινηθούν το εμπόριο και οι επενδύσεις. Τα Δυτικά Βαλκάνια αποκτούν μια διάσταση πολύ σημαντική, που δίνει τέλος σε μια πολυδιάσπαση που μόνο προβλήματα δημιουργεί.»\nΙδιαίτερα σημαντικό είναι ότι «η ενδοχώρα των Βαλκανίων δεν αποτελεί ένα τέχνασμα για την Ελλάδα αλλά ένα βαρύ ιστορικό οικονομικό πλαίσιο μέσα στο οποίο λειτουργήσαμε για πολλούς αιώνες και αυτό διερράγη κάποια στιγμή, για πολιτικούς, γεωπολιτικού και άλλους λόγους. Ακριβώς εδώ εντοπίζεται το απόλυτο και καθολικό όφελος από την Συμφωνία των Πρεσπών και για τις δύο πλευρές: αποκαθίσταται ένας ιστορικός φυσικός χώρος, που για αιώνες αποτελούσε το πεδίο επενδυτικών, εμπορικής, πολιτιστικής συναλλαγών μεταξύ τους.»\nΚορονοϊός: 18.834 νέα κρούσματα στην Ελλάδα – 101 νεκροί και 672 διασωληνωμένοι\nΚορονοϊός: 17.447 νέα κρούσματα στην Ελλάδα – 78 νεκροί και 686 διασωληνωμένοι\nΚορονοϊός: 19.772 νέα κρούσματα στην Ελλάδα – 72 νεκροί και 679 διασωληνωμένοι\nΚορονοϊός: 24.246 νέα κρούσματα στην Ελλάδα – 77 νεκροί και 670 διασωληνωμένοι\nΚακοκαιρία «Διομήδης»: Ισχυρές καταιγίδες και χιονοπτώσεις


Πώς θα γίνεις δυνατός στο online φλερτ και θα έχεις επιτυχίες στο tinder - SEX TIPS\nΠώς θα γίνεις δυνατός στο online φλερτ και θα έχεις επιτυχίες στο tinder\nAskmen Greece > Σχέσεις & Sex > SEX TIPS > Πώς θα γίνεις δυνατός στο online φλερτ και θα έχεις επιτυχίες στο tinder\nΤα μυστικά της επιτυχίας και συμβουλές για να γίνεις το πιο γρήγορο swipe της πόλης στο Tinder.\nO τρόπος που βγαίνουμε ραντεβού σήμερα είναι τελείως διαφορετικός από αυτόν που ήταν πριν από μια δεκαετία. Από την ώρα που τα social media μπήκαν στη ζωή μας, έφεραν τα πάνω – κάτω και στις σχέσεις. Ναι έχουν κάνει πιο εύκολο το φλερτ. Το διαδικτυακό. Γιατί από τότε που δημιουργήθηκαν τα dating apps το παλιό παραδοσιακό παιχνίδι πήγε περίπατο.\nΚαι αυτό που έχει κάνει τη διαφορά στον συγκεκριμένο τομέα είναι το Tinder. Έχει και αυτό τα μυστικά του όμως, μην νομίζεις. Αν θες, λοιπόν, να ανεβάσεις τη γοητεία σου και να μπεις στο παιχνίδι γερά, ρίξε μια ματιά στα 5 tips που ακολουθούν και θα σε μεταμορφώσουν σε γυναικομαγνήτη το 2017.\nΔιάβασε σχετικά: Tinder Alert: Πώς θα γίνεις περιζήτητος στο δημοφιλέστερο dating app.\nΕίτε σου αρέσει είτε όχι, οι άνθρωποι πάντα θα σε κρίνουν από την πρώτη εικόνα. Και αυτή που θα βάλεις για προφίλ στο Tinder θα κρίνει σε μεγάλο βαθμό και το πόση επιτυχία θα έχεις στις γυναίκες. Αν νομίζεις ότι με το να βάλεις την πιο ωραία σου πόζα θα πάρεις έξτρα πόντους, θα σε στεναχωρήσω αλλά κάτι τέτοιο δεν πιάνει. Όσο πιο ωραίος νομίζεις ότι είσαι και το βγάζεις στη φωτογραφία, τόσο για πιο νάρκισσο και εγωιστή μπορεί να σε περάσουν. Κράτα, λοιπόν, την καλή σου τη φωτό για το Snapchat και προτίμησε μια λιγότερο στημένη στο Tinder. Επίσης, προτίμησε να φοράς ρούχα σε ουδέτερα χρώματα, που θα αναδείξουν περισσότερο την προσωπικότητά σου. Αυτό το έχει διαπιστώσει και έρευνα στο Tinder, οπότε δώσε βάση. Και κάτι τελευταίο: Ρίξε και κανά χαμόγελο. Όσοι βάζουν φωτογραφία στην οποία χαμογελούν και φαίνονται και λίγο τα δόντια τους, έχουν 14% περισσότερες πιθανότητες να βρουν ταίρι.\nΩραία, έκανε κλικ στο προφίλ σου και άρα έχεις ελπίδες να γνωριστείτε. Και τώρα τι; Τι παίζει με τις υπόλοιπες φωτογραφίες που έχεις ανεβάσει; Ο ιδρυτής του app, Sean Rad, σε συμβουλεύει να ξεχάσεις όλες εκείνες που φαίνεται το στήθος σου ή γυμνασμένοι σου κοιλιακοί, αν θες να σκοράρεις. «Είσαι στο Tinder για να γνωρίσεις νέα άτομα. Το τελευταίο πράγμα που θέλεις είναι να νομίζουν ότι είσαι τόσο εγωπαθής που δεν μπορείς να κάνεις ούτε μια συζήτηση». Καλό θα ήταν, επίσης, να μην ανεβάζεις φωτογραφίες με κουτάβια ή με celebrities που είδες τυχαία έξω και ζήτησες selfie.\nΔες επίσης: Πώς θα κάνεις πιο σέξι το προφίλ σου στα social media\nΤο Tinder σου δίνει 500 χαρακτήρες περιθώριο για να μιλήσεις για τον εαυτό σου. Μιλάμε δηλαδή για λίγες γραμμές, οπότε φρόντισε να επιλέξεις προσεκτικά τις λέξεις. Η μέχρι τώρα εμπειρία έχει δείξει ότι τα προφίλ που έχουν ένα μίνι βιογραφικό έχουν πολύ καλύτερες επιδόσεις. Εννοείται ότι δεν θα γράψεις την ιστορία της ζωής σου, γι' αυτό προσπάθησε να είναι σύντομο, να έχει μια δόση χιούμορ και να δίνει και μια εικόνα για τα ενδιαφέροντά σου. Μην το παίζεις όμως και πολύ μυστήριο. Ειδικά αν ψάχνεις κάτι πιο σοβαρό, κοίτα να είσαι ειλικρινής.\nΕνημερώσου: Οι νέοι κανόνες του casual sex στην εποχή των dating apps\nΜε δεδομένο ότι το 80% των χρηστών του Tinder ψάχνουν για σχέση, πρέπει να προσέχεις ποια θα είναι τα πρώτα σου λόγια σε μια συνομιλία. Τα gifs, που χρησιμοποιούνται όλο και περισσότερο, δίνουν μια αίσθηση χιούμορ, οπότε βάλ' τα στο παιχνίδι, χωρίς όμως να το παρακάνεις. Επίσης, όταν ξεκινάς μια συζήτηση άσε τα «hey» και τις ερωτήσεις του στυλ «τι έγινε;», γιατί το πιθανότερο είναι να μην πάρεις καμιά απάντηση. Αν θες να έχεις πιθανότητες για μια πραγματική επικοινωνία γίνε πιο δημιουργικός.\nΗ ώρα του swipe\nΟι περισσότεροι χρήστες από τις 9 το πρωί μέχρι τις 5 το απόγευμα, δεν ασχολούνται ιδιαίτερα με το άθλημα. Λογικό, αφού είναι οι ώρες που βρίσκονται στη δουλειά. Από τις 8 μέχρι τις 9 το βράδυ η κίνηση ανεβαίνει κατακόρυφα, οπότε, έχε το στο νου σου (σιγά που δεν το έχεις) για να είσαι online και να αναδειχθείς στο πιο γρήγορο swipe της πόλης. Σημείωση: Το φλερτάκι μετά τις 11 το βράδυ, σημαίνει ότι ψάχνεις για booty call.\nΔες ακόμη: Ποιο είναι το λάθος που κάνουν όλοι στα dating apps\nΑν ψάχνεις βέβαια μόνο γι' αυτό, συνέχισε τότε και έχεις αρκετές πιθανότητες να βρεις κάποια που αναζητά το ίδιο.


ΛΑΜΠΑ PHILIPS H4 WhiteVision 12V 60/55W 4300K 60% ΠΕΡΙΣΣΟΤΕΡΟ ΦΩΣ - Bosch Car Service\nΛΑΜΠΑ PHILIPS H4 WhiteVision 12V 60/55W 4300K 60% ΠΕΡΙΣΣΟΤΕΡΟ ΦΩΣ\n100% νόμιμο και 100% περισσότερη ορατότητα\nΗ σειρά WhiteVisionέχει πιστοποιητικό ECEκαι είναι η πρώτη λάμπα λευκού φως για τον δρόμο.\n60% περισσότερο φως αυξάνοντας την ορατότητα\nΗ PhilipsWhiteVisionλάμπες προσφέροντας 60% περισσότερο φως σου επιτρέπουν να δεις το δρόμο πολύ πιο καθαρά. Βελτιώνοντας την ασφάλεια, δίνοντας σου περισσότερο χρόνο να αντιδράσεις σε πιθανούς κινδύνους μπροστά στον δρόμο.\n40% λευκότερο φως (4300 Kelvin)\nΜε 4300 Kelvinκαι 40% λευκότερο φως, η PhilipsWhiteVisionλάμπες φωτίζουν και τον πιο σκοτεινό δρόμο με ένα έντονο λευκό φως.\nΞεπερνώνταςκάθεμπλελάμπαστηναγορά, η Philips WhiteVision λάμπεςείναιησωστήεπιλογήγιατουςοδηγούςπουθέλουνστυλχωρίςναδιακινδυνεύουντηνασφάλεια.\nΑυξημένη ορατότητα και ασφάλεια στον δρόμο\nΜέγιστο φως με θερμοκρασία χρώματος στα 4300 Kelvinσημαίνει ότι τα φώτα σας δίνουν μεγαλύτερη ορατότητα στον δρόμο κρατώντας σε επιφυλακή την νύχτα δίνοντας σας την δυνατότητα να απολαύσετε ένα ξεκούραστο ταξίδι.


Οργή «καραμανλικών» κατά Κυριάκου\nΒασίλης Σκουρής Παρασκευή, 04 Δεκεμβρίου 2020 - 08:02\nΓιατί τον κατηγορούν ότι «θέλει να διαγράψει» τον ιδρυτή του κόμματος, σε μια προσπάθεια να μετατρέψει τη Νέα Δημοκρατία σε …«μητσοτακική»!\nΤο μήνυμα του Κυριάκου Μητσοτάκη για το θάνατο του Βαλερί Ζισκάρ Ντ΄Εστέν προκάλεσε θύελλα αντιδράσεων –πάντα στο παρασκήνιο- από τους καραμανλικούς της Νέας Δημοκρατίας!\n«Με το αεροπλάνο του επέστρεψε η Δημοκρατία στη χώρα μας. Και με τη στήριξή του εντάχθηκε στην ευρωπαϊκή οικογένεια. Με ευγνωμοσύνη και συγκίνηση η Ελλάδα αποχαιρετά τον μεγάλο της φίλο Βαλερί Ζισκάρ Ντ’ Εστέν», ανέφερε χαρακτηριστικά στη δήλωσή του ο Έλληνας πρωθυπουργός.\n«Καλά, στο αεροπλάνο του Ζισκάρ Ντ΄Εστέν, μόνο η …δημοκρατία ήταν μέσα; Ο Κωνσταντίνος Καραμανλής δεν ήταν σε αυτό; Γιατί τέτοια αλλεργία από τον Κυριάκο Μητσοτάκη; Τόσο πολύ ενοχλείται από τον ιδρυτή του κόμματος; Θέλει να τον διαγράψει από τη μνήμη μας;», ήταν μερικά από όσα ακούστηκαν αμέσως μετά τη δήλωση του πρωθυπουργού, από το μεσημέρι κιόλας της Πέμπτης, από «καραμανλικά στελέχη».\nΗ οργή ξεχείλιζε, καθώς τα παραπάνω στελέχη χρεώνουν στο νυν πρωθυπουργό προσπάθεια «αποκαραμανλοποίησης» της Νέας Δημοκρατίας και αποκαθήλωση του ιδρυτή του κόμματος.\nΤο γεγονός για παράδειγμα ότι ουκ ολίγες φορές, σε σημαντικές στιγμές, όπως πχ οι ομιλίες του στη ΔΕΘ, ο Κυριάκος Μητσοτάκης έχει αποφύγει να αναφέρει το όνομα του ιδρυτή της Νέας Δημοκρατίας, προκαλεί τους «καραμανλικούς». Πολύ περισσότερο που σε κάθε ευκαιρία φροντίζει να κάνει αναφορά στον Ελευθέριο Βενιζέλο, επικαλούμενος μάλιστα και τη συγγενική σχέση που είχε μαζί του η οικογένειά του.\n«Θέλει στη θέση του Καραμανλή να βάλει τον Βενιζέλο», είναι οι κατηγορίες που δέχεται-στο παρασκήνιο, βεβαίως, γιατί δημοσίως ουδείς τοποθετείται, καθώς ουδείς θέλει να είναι ο πρώτος που θα ανοίξει μέτωπο με τον πανίσχυρο ακόμα αρχηγό του κόμματος. Αιχμές δε αφήνονται και για το Ίδρυμα Καραμανλή που πολλές φορές, όπως τουλάχιστον υποστηρίζουν, δεν υπερασπίζεται το όνομα και του κύρος του ιδρυτή του κόμματος!\nΗ αλήθεια βεβαίως είναι ότι ο Κυριάκος Μητσοτάκης, με τις μη αναφορές του στον Κωνσταντίνο Καραμανλή και τις αντίστοιχες αναφορές του στον Ελευθέριο Βενιζέλο, θέλει να σηματοδοτήσει τη στροφή του κόμματος, αλλά κυρίως να μεταβάλλει στρατηγικά το συσχετισμό δυνάμεων υπέρ του. Η απόφαση του πρώην πρωθυπουργού να αποσυρθεί από το προσκήνιο, αποθαρρύνει μεν τους «καραμανλικούς» για το μέλλον, ωστόσο μεγεθύνει τη γκρίνια στο εσωτερικό του κόμματος.\nΙδίως τώρα, που η δυσαρέσκεια που αρχίζει να εκδηλώνεται στην κοινωνία για την κυβέρνηση, βρίσκουν και προσφορότερο έδαφος στην κριτική τους...\nΓιώργος Κατρούγκαλος: Ειλικρίνεια και ενεργή διπλωματία, προσανατολισμένη σε έντιμη συμφωνία\nΕισαγγελέας στην υπόθεση Μπεκατώρου


Για τις αλλαγές στα Ωρολόγια Προγράμματα Γυμνασίων και Λυκείων Κινητοποίηση της ΕΛΜΕ την Τρίτη 23 Ιουνίου στη 13.00 στην Π.Δ.Ε Ιονίων Νήσων - Life News 102.9 | Το ειδησεογραφικό ραδιόφωνο της Κέρκυρας\nΠαρατηρείται μια αντιδραστική στροφή στο περιεχόμενο της εκπαίδευσης, η οποία συμπεριλαμβάνει τη διαγωγή και την ουσιαστική ακύρωση των μαθημάτων των κοινωνικών επιστημών και των καλλιτεχνικών μαθημάτων στο Λύκειο. Ο εξοβελισμός των μαθημάτων της καλλιτεχνικής παιδείας, σημαίνει και περιορισμό του αισθητικού κριτηρίου με το οποίο τα παιδιά αντιλαμβάνονται τον κόσμο γύρω τους. Με την απώλεια των κοινωνικών επιστημών από το ωρολόγιο πρόγραμμα χάνεται η προσπάθεια ερμηνείας του κόσμου και της κοινωνίας η διαμόρφωση κρίσης και κοινωνικής συνείδησης, ενώ τα γλωσσικά μαθήματα χάνουν ένα συνοδοιπόρο στην ερμηνεία των εννοιών, απαραίτητων για την ανάπτυξη της κρίσης και της γλωσσικής έκφρασης.\nΜέλημα τους είναι η στείρα απόκτηση βασικών «δεξιοτήτων» όπως καθορίζονται από τις κατευθύνσεις του ΟΟΣΑ και της Ε.Ε. σε αντίθεση με την ολόπλευρη μόρφωση.\nΤην ίδια ώρα με τις αλλαγές στα ωρολόγια προγράμματα, ανατρέπονται τα εργασιακά δικαιώματα χιλιάδων καθηγητών. Χιλιάδες οργανικές θέσεις χάνονται. Η συμπλήρωση ωραρίου για ορισμένες ειδικότητες θα είναι πρακτικά αδύνατη. Για παράδειγμα, οι συνάδελφοι της Οικιακής Οικονομίας για να συμπληρώσουν ωράριο πρώτης ανάθεσης θα πρέπει να πηγαίνουν σε πάνω από 7 σχολεία την εβδομάδα. Η «εξαφάνιση» γνωστικών αντικειμένων, ειδικά στο Λύκειο θα οδηγήσει χιλιάδες συναδέλφους αναπληρωτές σε εργασιακή αβεβαιότητα και τελικά εκτός δευτεροβάθμιας εκπαίδευσης. Οι μόνιμοι στην καλύτερη περίπτωση από Σεπτέμβρη, αν δεν συμπληρώνουν ωράριο με 2η και 3η ανάθεση, θα βρίσκονται σε μόνιμη κινητικότητα.\nΓεμίζει πλεονάσματα, τα οποία θα τα κατευθύνει στις 2ες αναθέσεις κι έτσι θα περιορίσει στο ελάχιστο τον αριθμό τόσο των μόνιμων διορισμών, όσο και τον διορισμό των αναπληρωτών. Οι πολυδιαφημιζόμενοι μόνιμοι διορισμοί από εποχής ΣΥΡΙΖΑ, θα παραμείνουν επί εποχής Ν.Δ ακόμα ένα όνειρο απατηλό σε ένα κλάδο που μέρα με τη μέρα γερνάει, αφού διορισμοί έχουν να γίνουν 12 χρόνια.\nΔιαμορφώνει μέσα στην εκπαίδευση μία μεγάλη δεξαμενή εκπαιδευτικών με ελάχιστες ώρες, στους οποίους θα επικρέμεται η απειλή μιας πιθανής διαθεσιμότητας αλά 2013.\nΗ κυβέρνηση της ΝΔ, ακολουθεί τα χνάρια των προκατόχων της. Η προηγούμενη κυβέρνηση του ΣΥΡΙΖΑ με υπουργό τον κ. Φίλη άλλαξε τα ωρολόγια προγράμματα στο Γυμνάσιο μειώνοντας τα «βασικά» μαθήματα, ενώ με υπουργό τον κ. Γαβρόγλου άλλαξε τη δομή και το περιεχόμενο του Λυκείου εξοβελίζοντας τη Γενική Παιδεία, φτιάχνοντας ένα Λύκειο μονομέρειας και ημιμάθειας.\n• Ιδιαίτερα σήμερα που είναι ορατός ο κίνδυνος ενός 2ου κύματος του covid επιβάλλεται για παιδαγωγικούς και υγειονομικούς λόγους ακόμα μικρότερος αριθμός μαθητών ανά τμήμα και ακόμα μεγαλύτερος αριθμός εκπαιδευτικών στα σχολεία/


Εγκαίνια της έκθεσης "Corsa Karl & Choupette“ από τον Karl Lagerfeld | Star.gr\nΕγκαίνια της έκθεσης "Corsa Karl & Choupette“ από τον Karl Lagerfeld\nΤο Corsa και η γάτα Choupette πρωταγωνιστές\nO φωτογράφος και σχεδιαστής μόδας Karl Lagerfeld εγκαινίασε τη φωτογραφική έκθεση “Corsa Karl and Choupette” για το ημερολόγι�� Corsa 2015 στο πλαίσιο εκδήλωσης που πραγματοποιήθηκε στο Palazzo Italia στο Βερολίνο. Ο Karl Lagerfeld είναι ο φωτογράφος του ημερολογίου Corsa 2015.\nΟ καλλιτέχνης πάντρεψε δημιουργικά ένα από τα πιο δημοφιλή επιβατικά αυτοκίνητα στην Ευρώπη, το Opel Corsa, με μία ντίβα της showbiz, τη γάτα Βιρμανίας του ίδιου του Lagerfeld που ακούσει στο όνομα Choupette.\nΠολλές διασημότητες έσπευσαν να ανταποκριθούν στην πρόσκληση του CEO του Opel Group, Dr. Karl-Thomas Neumann και της CMO Tina Müller, και ήταν οι πρώτοι επισκέπτες που είχαν την ευκαιρία να δουν μία πρωτότυπη έκθεση.\nΑνάμεσα στους προσκεκλημένους ήταν διάσημα ονόματα όπως Iris Berben, Bettina Zimmermann, Ken Duken, Christoph Metzelder και Jasmin Gerat που πλαισίωσαν τον Γερμανό υπουργό μεταφορών Alexander Dobrindt στο ιστορικό σκηνικό της εκδήλωσης, κοντά στην Πύλη του Βρανδεμβούργου.\nΟι φωτογραφίες και τα σχέδια του Lagerfeld ενθουσίασαν πρωταγωνιστές και προσκεκλημένους.Η έκθεση “Corsa Karl and Choupette” φιλοξενείται στο Palazzo Italia, Unter den Linden 10, στο Βερολίνο από 4 – 22 Φεβρουαρίου. Η είσοδος είναι δωρεάν. Λειτουργεί καθημερινά από 11:00 - 20:00.


[7ο] Μηχανική Χημικών Διεργασιών ΙΙ (2014-15) - Σελίδα 2 - ChemEng NTUA - forum Χημικών Μηχανικών ΕΜΠ\n[7ο] Μηχανική Χημικών Διεργασιών ΙΙ (2014-15)\nΤα τεστ θα γίνονται στο τέλος κάθε κεφαλαίου της ύλης, τα οποία αν δεν απατώμαι είναι 3 τον αριθμό.\n12 από gate13\nΓια να παρει καποιος το 20% του τελικου βαθμου που αναλογει στα testakia αυτα απο όσο ξερω, πρεπει να κανει και τις σειρες ασκησεων και να τις παραδωσει ?\nΌχι οι σειρές ασκήσεων δεν παραδίδονται λύνονται απλά στη τάξη από τους φοιτητές.\nΠέμ 29 Σεπ 2011, 8:33 am\n14 από γκλεούδι\nμπορεί κάποιος, που παρακολουθεί τις σειρές ασκήσεων τη Δευτέρα,να ανεβάσει τις λύσεις της 3ης σειράς ασκήσεων για τα παιδιά της Τρίτης, που μάλλον δεν θα αναπληρώσουν αυτό που έχασαν;\nΛόγω της αυριανής απεργίας, οι φροντηστηριακές ασκήσεις του μαθήματος για το πρώτο τμήμα, θα πραγματοποιηθούν την Τετάρτη μετά τη διδασκαλία του μαθήματος και μέχρι τη μία και μισή.\nmaria93 έγραψε: Λόγω της αυριανής απεργίας, οι φροντηστηριακές ασκήσεις του μαθήματος για το πρώτο τμήμα, θα πραγματοποιηθούν την Τετάρτη μετά τη διδασκαλία του μαθήματος και μέχρι τη μία και μισή.\nΔεν είναι αργία είν' απεργία! (ή μάλλον το ανάποδο)\n17 από i griega\nγκλεούδι έγραψε: μπορεί κάποιος, που παρακολουθεί τις σειρές ασκήσεων τη Δευτέρα,να ανεβάσει τις λύσεις της 3ης σειράς ασκήσεων για τα παιδιά της Τρίτης, που μάλλον δεν θα αναπληρώσουν αυτό που έχασαν;\nΗ 3η σειρά για όσους έλειπαν και η 4η για όσους δεν μπόρεσαν να παρακολουθήσουν σήμερα και δε θα μπορέσουν ούτε την Τετάρτη. Στην 4η σειρά, η επίλυση της τελευταίας άσκησης θα συνεχιστεί την επόμενη βδομάδα.\n1)Λόγω της επερχόμενης αργίας της 17 Νοέμβρη, τη Δευτέρα 10/11 θα πραγματοποιηθεί διπλή βάρδια διδασκαλίας:\n10:45-12:30 Αιθ 31 (σύμφωνα με το πρόγραμμα)\n14:45-16:30 Αιθ 31 (αναπλήρωση)\n2) Τρίτη 11/11 πραγματοποιείται η πρώτη προαιρετική εξέταση στο Αμφ.1 και ώρα 14:45-16:30. Η εξέταση αφορά και τα δύο τμήματα που παρακολουθούν τις φροντιστηριακές ασκήσεις και επιθυμούν να συμμετάσχουν σε αυτή, ανεξάρτητα από την ημέρα παρακολούθησης.\nΗ ύλη αφορά όλα όσα έχουν γίνει στο μάθημα μέχρι και τη σημερινή παράδοση.\nΥπενθυμίζεται ότι τα προαιρετικά τεστάκια συμβάλουν μόνο θετικά στο 20% του τελικού βαθμού.\n19 από -j-\nέχει μήπως κανένας τις σημειώσεις από τις δύο χτεσινές παραδόσεις που έκανε ο Παπαγιαννάκος;αν ναι μήπως θα μπορούσε να τις ανέβασει;\nλόγω ασθένειας δεν μπόρεσα να παρακολουθήσω και θα τις χρειαζόμουν.\n20 από teopap\nΓνωρίζει κανείς αν δημοσιεύονται τα θέματα του testακίου; Αν όχι, όποιος τυχόν τα φωτογράφισε, ας τα ανεβάσει όποτε μπορέσει!


Σωκράτης Βαρδάκης: Και οι ομβροδεξαμενές για άρδευση θερμοκηπιακών εκμεταλλεύσεων στα Σχέδια Βελτίωσης. – Μαλεβιζιώτης\n7ο Διεθνές σκακιστικό τουρνουά Ανωγείων\nΣωκράτης Βαρδάκης: Και οι ομβροδεξαμενές για άρδευση θερμοκηπιακών εκμεταλλεύσεων στα Σχέδια Βελτίωσης.\nΔεκτή έκανε το Υπουργείο Αγροτικής Ανάπτυξης και Τροφίμων την πρόταση του βουλευτή Ηρακλείου ΣΥΡΙΖΑ Σωκράτη Βαρδάκη, ώστε να καταστούν επιλέξιμες οι ομβροδεξαμενές για άρδευση θερμοκηπιακών εκμεταλλεύσεων στα Σχέδια Βελτίωσης.\nΜε τις αλλαγές της 2ης τροποποίησης των Σχεδίων Βελτίωσης το ΥπΑΑΤ, ενσωμάτωσε ως επιλέξιμη δράση τη δαπάνη για την κατασκευή ομβροδεξαμενών, με στόχο την άρδευση θερμοκηπίων ή εγκαταστάσεων τύπου Tol.\nΌπως είχε επισημάνει με επιστολή του ο κ. Βαρδάκης προς τον Υπουργό Αγροτικής Ανάπτυξης και Τροφίμων, κ. Ευάγγελο Αποστόλου, η 1η τροποποίηση Σχεδίων Βελτίωσης, καθιστούσε επιλέξιμες τις ομβροδεξαμενές μόνο για ύδρευση ζώων.\nTags: ΑγρότεςαγροτικάΣχέδια ΒελτίωσηςΣωκράτης Βαρδάκης\nΔανέλλης : Το μεταναστευτικό – προσφυγικό αποτελεί για τη χώρα μας ζήτημα αιχμής\nΕνημερωτικές συναντήσεις Σωκράτη Βαρδάκη σε Έμπαρο και Ψαρή Φοράδα\nΔήλωση Σωκράτη Βαρδάκη για την επέκταση του Περιφερειακού Ιατρείο Ζαρού\nH Ν. Αλικαρνασσός αγκάλιασε την τσάντα πολλαπλών χρήσεων του Ε.Σ.Δ.Α.Κ.


ΟΜΟΣΠΟΝΔΙΑ ΤΡΙΤΕΚΝΩΝ ΕΛΛΑΔΑΣ - ΟΠΟΤΤΕ: Η κοπή της πίτας του Συλλόγου Γονέων Τριών Τέκνων Ν.Μαγνησίας Η ΑΡΓΩ.\nΗ κοπή της πίτας του Συλλόγου Γονέων Τριών Τέκνων Ν.Μαγνησίας Η ΑΡΓΩ.\nΜε επιτυχία πραγματοποιήθηκε την Κυριακή 3.1.2016 η εκδήλωση για την κοπή\nπίτας του Συλλόγου Γονέων Τριών Τέκνων Ν.Μαγνησίας Η ΑΡΓΩ.\nΣτην εκδήλωση παραβρέθηκαν πολλές τρίτεκνες οικογένειες μέλη του Συλλόγου και είχαν την ευκαιρία να ενημερωθούν από την Πρόεδρο του Συλλόγου κ. Βακουφτσή Σούλα για τις ενέργειες και δράσεις του συλλόγου.\nΗ Γραμματέας του Συλλόγου κ. Αλπάκη Πόπη ενημέρωσε για τις βραβεύσεις στους πρωτοετείς φοιτητές καθώς και για τους φορείς της πόλης, Υπεραστικό ΚΤΕΛ, εκπρόσωπο της ΑΝΕΣ, ναυτιλιακό πράκτορα κ.Ν. Βισβίκη, Λύκειο Ελληνίδων, για τις διευκολύνσεις και την κοινωνική προσφορά τους στο Σύλλογο\nΣτην εκδήλωση παρέστησαν ο Βουλευτής της ΝΔ κ. Χρήστος Μπουκώρος, η\nΑντιπεριφερχειάρχης κ, Δωροθέα Κολυνδρίνη, ο αντιπεριφερειάρχης κ. Αργύρης\nΚοπάνας,ο περιφερειακός σύμβουλος κ. Καλτσογιάννης Γιώργος, αντιδήμαρχος\nκ. Αναστάσιος Μπατζιάκας, εκπρόσωπος της κ. Χρυσοβελώνη Μαρίνας\nεκπρόσωπο τύπου των Ανεξάρτητων Ελλήνων καθώς και εκπρόσωπος του Ε.Κ.Β.\nΣτις τοποθετήσεις τους δήλωσαν αρωγοί και συμπαραστάτες στο έργο του συλλόγου.\nΕπίσης παρευρέθηκε η εκπρόσωπος της Ομοσπονδίας Τριτέκων Ελλάδος\nΟΠΟΤΤΕ κ. Ζωή Κοίδου η οποία έκανε αναφορά στις δράσεις της ΟΠΟΤΤΕ\nαλλά και τον βασικό αγώνα που δίνει η ΟΠΟΤΤΕ για την εξομοίωση.\nΕπίσης παρευρέθηκε και το Διοικητικό συμβούλιο των Τριτέκνων Λάρισας καθώς και σύσσωμο το Δ.Σ. του Λυκείου Ελληνίδων Βόλου\nΗ εκδήλωση πλαισιώθηκε από χορευτικό τμήμα του Λυκείου Βόλου.\nΑναρτήθηκε από ΣΥΝΘΕΣΗ Δ.Σ. ΟΠΟΤΤΕ στις 2:09 μ.μ.


Σκόπια 2018: Η πόλη των Lego - Star.gr\nΚΟΣΜΟΣ Παρασκευή, 12 Ιανουαρίου 2018, 21:40\nΤο STAR στα Σκόπια: Aρχαιοελληνικά αγάλματα πάνω από 20 μέτρα ύψος, το αεροδρόμιο Μέγας Αλέξανδρος και η φτώχεια\nΜια πόλη έντονων αντιθέσεων\nΜε τις διαπραγματεύσεις για το όνομα των Σκοπίων να βρίσκονται σε εξέλιξη, η Ειρήνη Ζαρκαδούλα βρέθηκε εκεί με την κάμερα του STAR και κατέγραψε τις αντιφάσεις της γειτονικής χώρας.\nΜόλις ενάμιση χρόνο μετά την πτώση του Γκρούεφσκι, τα σημάδια της διακυβέρνησής του είναι εμφανή σε κάθε γωνιά της πόλης. Στην κεντρική πλατεία των Σκοπίων δεσπόζει ένα τεράστιο άγαλμα, 23 μέτρων, του Μεγάλου Αλεξάνδρου, σίγουρα όχι καλαίσθητο. Κατασκευάστηκε το 2011 επί Γκρούεφσκι και στοίχησε 9, 4 εκατομμύρια ευρώ.\nΔεν είναι όμως μόνο το άγαλμα του Μεγάλου Αλεξάνδρου. Ο εθνικιστής πρωθυπουργός είχε βάλει σκοπό να πείσει τους πάντες για το μεγαλείο της χώρας του. Αρχαιοελληνικά αγάλματα, τριήρεις και αψίδες δεσπόζουν σε όλη την πόλη. Ένα σκηνικό ξεχασμένο στο χρόνο, ένα σκηνικό μιας άλλης εποχής.\n«Βρίσκεστε σε μια πόλη που την αποκαλώ Legoland. Eίναι προϊόν μιας τρελής πολιτικής», λέει στο Star ο Nano Pazin, πρώην πρέσβης FYROM NATO.\nΌχι πολύ μακριά από το άγαλμα του Μεγάλου Αλεξάνδρου, στην άλλη πλευρά της γέφυρας, βρίσκεται το άγαλμα του βασιλιά Φιλίππου. Έχει 15 μέτρα ύψος και φυσικά κατασκευάστηκε και αυτό επί πρωθυπουργίας Γκρούεφσκι.\nΟ Μέγας Αλέξανδρος όμως δεν είναι ένας στα Σκόπια. Το 2016 ο Γκρούεφσκι είχε μετονομάσει το αεροδρόμιο Πέτροβιτς σε αεροδρόμιο Μέγας Αλέξανδρος.\nΗ νέα κυβέρνηση Ζάεφ λέει πως θα μετονομάσει ξανά το αεροδρόμιο σε Γκλικόροφ ή Μητέρα Τερέζα. Μάλιστα, ο υπουργός Εξωτερικών των Σκοπίων δήλωσε ότι «η χώρα δεν έχει ανάγκη από κενά σύμβολα εθνικισμού».\nΦεύγοντας από το αεροδρόμιο και πηγαίνοντας προς το κέντρο των Σκοπίων, η εικόνα αλλάζει. Εδώ δεν υπάρχουν μεγαλοπρεπή αγάλματα, ούτε καινούρια κτίρια, αντίθετα υπάρχουν χαμόσπιτα και υπάρχει κόσμος που ζει με σύνταξη 120 ευρώ το μήνα.\nΛίγες ώρες μετά την ψήφιση του νομοσχεδίου από τη Βουλή των Σκοπίων που καθιστά ως επίσημη γλώσσα της χώρας και την αλβανική, ξεκίνησε το ξήλωμα των πινακίδων που ήταν γραμμένες μόνο στα σλαβικά.


Ανοιχτή Συνέλευση κατοίκων Αγίας Παρασκευής: Ανακοίνωση μετά την απόφαση του Εφετείου για την μη έκδοση των 5 συναγωνιστών\nΠέρασαν δύο μήνες από τις 12 Νοεμβρίου 2015, ημέρα που οι ελληνικές αστυνομικές αρχές, εκτελώντας ευρωπαικό ένταλμα που είχε εκδοθεί στην Ιταλία, εισέβαλαν στα σπίτια πέντε κατοίκων της πόλης μας και τους συνέλαβαν με την κατηγορία ότι συμμετείχαν σε επεισόδια που έγιναν στο Μιλάνο κατά τη διάρκεια της πρωτομαγιάτικης πορείας. Το ιταλικό κράτος ζητούσε την παράδοσή τους στο Μιλάνο ώστε να τους απαγγελθούν κατηγορίες. Οι πέντε γείτονες μας είναι φοιτητές και εργαζόμενοι που δραστηριοποιούνται στην Ανοιχτή Συνέλευση Κατοίκων Αγίας Παρασκευής, στο φοιτητικό κίνημα καθώς και σε ταξικούς και κοινωνικούς αγώνες. Από τις πρώτες ώρες, ως ανοιχτή συνέλευση, βρεθήκαμε στο πλευρό των πέντε οργανώνοντας διάφορες δράσεις υποστήριξης τους και καλώντας όλους τους κατοίκους της πόλης να τους συμπαρασταθούν.\nΕτικέτες απεργίες, δίωξη 5 φοιτητών - κατοίκων της Αγ. Παρασκευής, καταστολή


Δημοσιεύθηκε την 01/02/2019 04/02/2019 από haveatea\nΞυπνάς το πρωί και το πρώτο πράγμα που κάνεις είναι να ανοίξεις το κινητό σου. Να φορτίσει ο εγωισμός σου καθώς βλέπεις +30 like στην φωτογραφία ή το post σου ή σε ένα check in για το έξαλλο βράδυ που πέρασες εχθές. Ζεις για να δουλεύεις, γυρνώντας το βράδυ κουρασμένος χωρίς ίχνος αντοχής. Σχέσεις κενές και περιορισμένες. Περιορισμένες σε κορμιά γεμάτα πάθη και ψυχές που λυσσάνε για ζωή. Κοινωνία που αδιαφορεί για την αγάπη, για την ανάγκη, για την αλήθεια. Τι να τα κάνω όλα αυτά; Κουλουράκια; Ακόμα κι έτσι, όση ζάχαρη κι αν ρίξω, πάλι άνοστα θα είναι.\nΔεν μου αρέσει αυτή η εποχή. Είναι λάθος εποχή. Χάνω την ουσία και χάνομαι συνεχώς στα ανούσια. Η ψυχή ζητάει, αγωνιά, περιμένει, προσπαθεί… κι εσύ τι κάνεις για να την βοηθήσεις; Εγώ τι κάνω για να την ανταμείψω για όλο αυτό το μεγαλείο που μου έχει χαρίσει; Την αφήνουμε κενή. Της δίνουμε να δοκιμάσει μόνο άνοστα κουλουράκια.\nΚαμιά φορά οι ταινίες μας θυμίζουν πως θα έπρεπε να είναι κάποια πράγματα. -Εσύ που θεωρείς ότι αυτή η εποχή σε ανταμείβει δεν έχεις θέση εδώ. Όχι γιατί δεν είσαι ευπρόσδεκτος, αλλά γιατί δε θα νιώσεις βαθιά όλα όσα έχω ήδη πει και σκοπεύω να πω.- Που λέτε οι ταινίες έχουν πολλά προσόντα. Προσόντα που τα έχουν δώσει άνθρωποι, κοινοί θνητοί όπως εμείς. Αλλά ακόμα κι αυτές είναι μια εικόνα, όπως η οθόνη του κινητού σου. Την περνάμε για πραγματικότητα αλλά δεν είναι τίποτ’ άλλο παρά μόνο μία στημένη πραγματικότητα.\nΠολλές φορές αναλογίζομαι πως θα μπορούσα να αλλάξω τα συναισθήματα των ανθρώπων. Να τους κάνω πιο αυθεντικούς και αληθινούς. Να μην ζηλεύουμε τον δίπλα μας και να μην χλευάζουμε τους πάντες, προσβάλλοντας πίσω από μία οθόνη.\nΜπορεί να ζω σε λάθος εποχή αλλά δε θα σταματήσω ποτέ να ελπίζω πως αυτοί οι λίγοι που επιλέγουν να ζήσουν διαφορετικά, θα κάνουν λίγο καλύτερο αυτόν τον άθλιο, γεμάτο λεφτά και ψέμα κόσμο. Θα πιστεύω στο βλέμμα των πραγματικά ερωτευμένων, στην αθωότητα ενός μωρού, στην αγκαλιά και τη ζεστασιά ενός ζώου, στη γαλήνη των ήχων της φύσης. Αγαπώ την ζωή. Την αγαπάς κι εσύ, γι’αυτό βγες από το καβούκι της ανοησίας σου και άδραξε με θάρρος και θράσος ότι αγαπάς και ποθείς αληθινά. Μόνο πρόσεχε γιατί η ψυχή είναι σαν πέταλο, θέλει τον τρόπο της ακόμα και στο χάδι γιατί αλλιώς μπορεί να την χαλάσεις.\nΖω σε λάθος εποχή. Αλλά το τώρα είναι μόνο δικό μου και δικό σου.\nΠροηγούμενεςΣηματοδότες ζωής. @haveatea.gr\nΕπόμενηΣήκωσε το, να σε ακούσω… @haveatea.gr


Η Δίαιτα Slimming World - Logodiatrofis.gr\nΔιατροφικά Εργογόνα & Αθλητική Απόδοση\nH Γ. Καπώλη μιλάει για την επίδραση της διατροφής στον ύπνο\nΙπποφαές | Τo σούπερ φρούτο – γεμάτο οφέλη για τη υγεία μας\nΗ Δίαιτα Slimming World\nAνταλλάξτε τα υψηλής περιεκτικότητας σε λιπαρά τρόφιμα με αντίστοιχα χαμηλής.\nΔίαιτα Slimming World\nΜπορείτε να επιλέξετε το φαγητό σας από μια λίστα με χαμηλά λιπαρά τρόφιμα που αποκαλούνται «ελεύθερα τρόφιμα», όπως φρούτα, λαχανικά, ζυμαρικά, πατάτες, ρύζι, άπαχο κρέας, ψάρια και αυγά, τα οποία μπορείτε να φάτε σε απεριόριστες ποσότητες. Δεν υπάρχει καμία καταμέτρηση θερμίδων, απαγορευμένα τρόφιμα και επιτρέπεται ακόμη η περιστασιακή απόλαυση. Μπορείτε να λάβετε υποστήριξη από τους συναδέλφους Slimmers σε εβδομαδιαίες συναντήσεις της ομάδας και να ακολουθήσετε ένα πρόγραμμα άσκησης με στόχο να γίνεται σταδιακά πιο ενεργή. Το σχέδιο έχει σχεδιαστεί για να σας βοηθήσει να χάσετε περίπου ένα κιλό την εβδομάδα.\nΠλεονεκτήματα: Δεν έχουν απαγορευτεί τρόφιμα έτσι τα γεύματα προσφέρουν ισορροπία, ποικιλία και είναι φιλικά προς την οικογένεια. Το μέγεθος της μερίδας από κάθε ομάδα τροφίμων θα ποικίλει ανάλογα με το ποιό πρόγραμμα θα ακολουθήσετε. Το “Body Magic” βιβλιαράκι που παρέχουν δίνει ιδέες για να σας βοηθήσει να αυξήσετε τα επίπεδα δραστηριότητάς σας. Επιπλέον οι ομαδικές συναντήσεις μπορεί να προσφέρουν πολύτιμη στήριξη.\nΜειονεκτήματα: O Slimming World δεν θα σας εκπαιδεύσει σχετικά με τις θερμίδες. Χωρίς να γνωρίζεται για τις θερμίδες και το μέγεθος των μερίδων, μπορεί να δυσκολευτείτε να διατηρήσετε το βάρος σε μακροπρόθεσμο επίπεδο, όταν τελειώσετε το πρόγραμμα.\nBDA ετυμηγορία: Οι συνεδριάσεις των ομάδων ενθαρρύνουν τα μέλη να μοιραστούν τις επιτυχίες τους, τις ιδέες και συνταγές με τους υπόλοιπους, αλλά αυτό μπορεί να μην έχει αποτέλεσμα σε όλους. Ενώ τα γεύματα μπορεί να στερούνται ευελιξίας, είναι γενικά ισορροπημένς. Ωστόσο, χωρίς εκπαιδευση για τις θερμίδες και το μέγεθος των μερίδων, μπορείτε να ταλαιπωρηθείτε για να κάνετε υγιεινές επιλογές αφού έχετε αφήσει το πρόγραμμα.\nδημοφιλέστερες δίαιτεςδίαιτα Slimming World\nΑγγελίνα Λορέντζου 03/04/2020 25/09/2020\nΕύη Μίχου 12/02/2020 25/09/2020\nΜαριάννα Μόνου 15/01/2020 25/09/2020\nΆρτεμις Κύρκα 26/11/2019 25/09/2020\nΓεωργία Καπώλη 23/10/2019 25/09/2020\nΕύη Μίχου 26/06/2019 25/09/2020\nΔίαιτες αστραπή: Καλές ή επιζήμιες για την υγεία μας;\nΚωνσταντίνα Ηλιοπούλου 14/06/2019 25/09/2020\nΜαριάννα Μόνου 14/12/2018 25/09/2020